Joaquín Vidal - Wikipedia, entziklopedia askea.\nEzkerretik eskuinera, Tatxo Amilibia, Jose Antonio Agirre eta Joaquín Vidal Munarriz, 1937an.\nBilbo, 1939ko abuztuaren 4a ( urte)\nJoaquín Vidal Munarriz (Iruñea ? - Bilbo, 1939ko abuztuaren 4a) nafar militarra izan zen, Gerra Zibilean koronela izandakoa.\n1936ko uztailean Bilbon zegoen "Garellanoko 6. Batailoia"ren teniente-koronela izan zen. Uztailaren 20an Bilbotik Gasteiz konkistatzeko zutabea zuzendu zuen. Hala ere, uztailaren 22an jasandako bonbardaketa batek zutabe nahaspilatu eta defentsarako posizioak hartu zuten Legutio aurrean.\n1936ko urriaren 1ean koronel bihurtua, ez zuen Legutioko guduan parte hartu, nahiz eta gudua bukatzear zela (1936ko abenduaren 10ean) Cueto ordezkatu.\n1937ko hasieran Gipuzkoako mugan kokatu zuten Lekeitio, Markina, Eibar, Elgeta eta Elorrioko tropak zuzenduz. Martxoaren bukaeran miliziak berrantolatu eta Euzko Gudarostearen Bigarren Dibisioaren aginte lortu eta Bizkaian borrokatu zuen. Hala ere, ekainaren 19an Bilbo galdu eta Nino Nanettik ordezkatua izan zen. Atzealdean kokatuta, ekaina bukatu baino lehen Euzko Gudarostearen I. Gorputza zuzendu zuen Kantabrian. Uztailaren bukaeran Adolfo Pradak ordezkatua izan baino lehen, Santanderreko guduan kostaldea eta Santander bera defenditu zuen.\n1937ko azaroaren 15ean, Espainiako Armadaren XIX. Gorputz zuzendu zuen Levanten. Ez zuen Teruelgo guduan parte hartu, Terueletik mendebalderantz zegoen eskualdea defendatzen ari zirelako. 1939ko martxoan Juan Negrínen gobernuaren aurkako Casadoren altxamenduan parte hartu zuen.\n1910ean Toledon tenientea zela Ultimas glorias de la Marina Española liburua argitaratu zuen\n↑ a b c Auñamendi Entziklopedia\n↑ Engel, Carlos (1999) Historia de las Brigadas Mixtas del Ejército Popular de la República Madril: Almena ISBN 84-922644-7-0.\n↑ Guillermo Tabernilla: "El Frente de Álava"\n↑ Euskal Herriko Agintaritzaren Aldizkaria\n↑ Alberto Bru, Jordi Pedrosa eta Txema Prada: "La Guerra Civil en el País Vasco"\n↑ S.B.H.A.C.: "Ordenes de batalla del Ejército Popular: Diciembre de 1937"\nOrriaren azken aldaketa: 10 abuztua 2019, 20:30.


kritiken hemeroteka » Yin eta yang\n« Ahots arrunt lazgarriak | Krisiaren hiztegia »\nYin eta yang Igor Estankona / Argia, 2017-09-03\nTxina, azken laurogei urteotako mila milioi pertsonaren eguneroko mirakulua, Maorena eta Zhou Enlaiena, 7.000 kilometro egin zituen herriarena —80.000 atera ziren, 10.000 eskas iritsi—, Konfuzio eta Leninen eta lau mila urteko historiaren nahaste hori, Txina txikia eta erraldoia, gure garaiko transformaziorik handiena hartu du Beatriz Chivite Ezkietak (Iruñea, 1991) eta liburu bat atera zaio “umamia”-ren antzekoa. Ahaztu betiko mingotsa, gazia, garratza eta gozoa bakarrik dela mundua. Bosgarren zaporea dakar Pekineko keak.\nPekineko kea da ingurugiroaren degradazioa gordinen ageri den herrialdeko gandu industriala, baina baita poesiaren berezko zetazko gortina argi-irazlea ere: “Limoi zati bat mozten/ gogoratzen dut,/ balkoian etzanda/ eskuan gintonik bat/ eta aurpegian liburua”.\nPekineko kea ez da aurten irakurri dudan tesi burutsuena, ez da azken aldian iritsi zaidan testimonio poetiko bihotz-urragarriena. Pekineko kea ez da gau osoan loa galarazi didan irakurketa joria. Pekineko kea da aspaldian irakurri dudan liburu fresko, iradokitzaile, interesgarriena. Eta badauka beste bertute bat oso karua dena: entretenigarria da.\nBeatriz Chivitek Txinan emandako ikasturtean idatzitako liburu honetan ez datoz hango kontuak bakarrik. Gainditu egiten ditu hangoa zein hemengoa, kontzeptu duda-mudazko horiek: “Mahuka gabeko kamixeta xuriko gizon zaharrak/ izerditan blai eguzkitan dauden sabelak,/ norantz begiratzen dute begi zorrotz hauek?/ Denboraren urratsetara/ eta eguerdiko siestetara?/ Houhai lakuko seietako eguzkira/ edo Txinako aldakuntzetara?/ Metamorfosi eta mutazio ulertezinetara”.\nMisterio hori da, mutazio ulertezinena, liburu hau berezi egiten duena. Paisaia begiesten duten begien paisaia, apenas iritsi ez den udaberri oraindik izoztua, amorrarazitakoaren etsipena, herrimina… dena kabitzen da, epigrama findu eta birfindu batean lez, Chiviteren poema batean. Zeren irudi unibertsalen poemategi honetan finak eta handiak aurkituko dituzu, biak batera. Gauza itzelek jendeen baitan sortzen duten dardara ia hautemanezina batetik, eta gauza txikien oihartzun biderkatua bestetik. Zintzo dedikatzen die idazleak liburua gai eternoei, edertasunari, amodioari, denboraren tatuajeei, baina gaien pisua igarri barik idazten du haien gainean, ontzia bezala igarotzen da, markarik utzi gabe, itsasoetatik. Bidaia fisikoa barne-bidaia bihurtua, Pekineko kea ez da poesia, ezpada bizitza poetizatua.


Urte hasieran jakinarazi genuen Estatuaren biktimek jasaten duten diskriminazioa Foro Sozial Iraunkorraren lehentasunezko lan-ardatza izango zela. Zehazki, honako hau adierazi genuen: «2021. urtea presoen harreren auzia behin betiko ixteko beharrezko baldintzak sortuz itxi ondoren, beste biktima batzuek – Estatuaren biktimek- ere jasaten dituzten diskriminazio-adierazpenak gainditzeko urrats erabakigarriak ematearen garaia da».\nIzan ere, oraindik ere diskriminazio sakona dago Estatuaren biktimekiko, hainbat modutan adierazten dena. Gure helburua argia da: edozein motatako biktimarenganako hitzez edo ekintzez egiten den bereizkeria oro gainditzea, eskubideak urratzen dituzten eragilearen arabera bereizketarik edo kategorizaziorik egin gabe.\nAzken hilabeteotan, diskriminazio-adierazpen ugari gertatu dira, baina aitortu behar dugu ez dutela lortu merezi zuten erantzun publikoa. Foro Soziala ispilu-efektua sortzen saiatu da, biktima horiekiko babes-erreakzioak eragiteko. Halere, gehienetan, erantzuna isiltasuna izan da, eta batzuetan, baita umiliatzea ere.\nTeorian, maila instituzional, politiko eta sozialetik biktima guztien berdintasunezko aitorpenean aurrera egiteko baldintzak badaude ere, tamalez, azken asteotan atzera egiten ari dela nabarmendu behar dugu.\nBaieztapen horren atzean adibide asko daude: pasa den astean publiko egin ziren Estatu-terrorismoaren 23 biktimek ordaindu behar dituzten gehiegizko fakturak; Voxeko diputatu batek torturaren biktimak umiliatuz egin zituen adierazpenak Kongresuan; biktima batzuk biktimarioak ere bazirela alde batera uzten dituzten memorialak eta txosten ofizialak; argitu gabe dauden kasuen % 38rentzat egia bilatzeko oztopo diren legeen iraupena; isiltasun-itzalak gertaera batzuen aurrean, hala nola José Antonio Cardosa karteroa erail zuen bonbaren gaineko grabazioen aurrean; torturatzaileentzako dominak eta kargu-igoerak...\nAtzera pausu hauen guztien aurrean, premiazkoa da GALen, BVEren, torturaren eta poliziaren indarkerien eta abarren biktimei ahotsa ematea.\nEstatuen biktimek etengabe jasaten duten trataera diskriminatzaile horren berri emateko garaia da, abandonu-sentsazioa eragiten diena, bigarren mailako biktimak direla sentiarazten duena, eta bir-biktimizazio sakona eragiten duena. Eta, gainera, honek guztiak politika instituzionaletan duten konfiantzan nola urratu duen eta justizian duten mesfidantza nola areagotu duen adierazi behar digute.\nEstatuaren biktimek hitz egiten dutenean beste alde batera begiratzen duten eragileek enpatia-ariketa bat egin behar dute, biktimei begietara begiratuz, haien mina entzunez eta erasoen aurrean babestuz.\nHauek horrela, HITZORDUAK zikloaren saio berri bat antolatu dugu, “Estatuaren biktimak: Oztopoak egiaren bila bidean” izenekoa, datorren larunbatean, goizeko 10:30ean, Donostiako Miramar Jauregian.\nBi zati izango ditu:\nJon Mirena Landaren txostenaren aurkezpena. Landa Zuzenbide Penaleko katedraduna da Zuzenbide Fakultatean eta Giza Eskubideen eta Botere Publikoen UNESCO Katedrako zuzendaria.\nMahai-ingurua: Pili Zabala, Tamara Muruetagoinea, Eneko Etxeberria, Karmen Galdeano eta Maider García Martin.\nModeratzailea: Fernando Rey (Baketik).


Gautegiz Arteagako Udala - BUSTURIALDEKO NAGUSIEN DANTZARI EGUNAREN XXXI. EDIZIOA OSPATUKO DA ZAPATUAN GAUTEGIZ ARTEAGAN\nBUSTURIALDEKO NAGUSIEN DANTZARI EGUNAREN XXXI. EDIZIOA OSPATUKO DA ZAPATUAN GAUTEGIZ ARTEAGAN\nDatorren zapatuan, azaroaren 11an, Busturialdeko Nagusien Dantzari Egunaren eszenatokia izango da Gautegiz Arteaga. Bertan, eskualdeko dantza talde ezberdinek parte hartuko dabe. Herriko Artie Dantza Taldea da antolatzailea, Gautegiz Arteagako Udalaren laguntzagaz, eta dantzari egunaren anfitrioia izango da. Ekitaldia 18:30etan hasiko da.\nHerriko Dantza Taldearen 30 urteurrenagaz bat eginez, zapatu honetan, azaroaren 11an, Busturialdeko Nagusien Dantzari Egunaren XXXI. Edizioa ospatuko da Gautegiz Arteagan. Euskal folklore zaleentzako espektakulu ederra izango da, Euskal kulturaz gozatzeko txisturaren doinua jarraituz.\n“Geure folklorea geure nortasunaren adierazpena da. Ospakizun honen bitartez eskualdearen aberastasuna erakusten dogu baita geure ohiturei emoten deutseegun bultzada be. Belaunaldi barriei Euskal Dantzarekiko maitasuna zabaltzeko eta gozatzeko aukera ederra da. Horrela, gazteek geure kultura zabaltzeko ordezkoa har ditzaten. Artie Dantza Taldeak antolakuntza lan izugarri burutu dau eta anfitrioi ezin hobea izango da”, adierazi dau Gautegiz Arteagako alkateak, Juan Felix Naberan.\nAurton, Busturialdeko Nagusien Dantzari Egunaren XXXI edizioa ospatuko da eta Gautegiz Arteagako udal frontoia izango da aukeratutako agertokia. Bertan, eskualdeko dantza taldeek erakutsiko dabez euren dantzak, Euskal Dantzarekiko zaletasuna zabalduz.\nDantzariak 18:30etan batuko dira Kultur Etxearen inguruan, hortik frontoira zuzenduko dira kalejiran. Dantza talde bakoitzak bere erakustaldia eskeiniko dau: Bakioko Itsas Alde, Bermeoko Alkartasuna, Mundakako Egunsenti, Busturiako Irrintzi Alai, Foruko Urdaibai, Gernika-Lumoko Elai Alai, Ajangizko Artxube eta aurtongo edizioaren antolatzailea, Gautegiz Arteagako Artie Dantza Taldea.


Badimaya - Wikipedia, entziklopedia askea.\nBadimaya (zenbaitetan "Party-maya" gisa ere ezagutua) Australiako hizkuntza indigena bat da, Pama-Nyungan familiako Kartu azpitaldekoa.\nBadimaya galzorian dagoen hizkuntza bat da, egun australiar indigena gutxi batzuk besterik ez dute hitz egiten, 65 urtetik gorakoak guztiak.\nAntzina badimaya hegoaldean Moore Lakuak, Ninghan Station, Paynes Find eta Dalwallinu hiriak eta iparraldean Mount Magnet, Wynyangoo Station eta Kirkalocka Stationek mugatutako eremuan erabiltzen zen.\nGaur egun badimayaren hiztunak australiaren erdi-mendebaldean sakabanatuta aurkitzen dira, inguruko hiri eta komunitate desberdinetan.\nBadimayar herrialde tradizionala ekialderantz Wati hizkuntzak, Noongar-ak hego mendebaldean eta Wajarri-ak ipar mendebaldean mugatuta zegoen.\nBadimaya Widi izenez ere ezagutua izan daiteke, baina baliteke honen dialektu bati jarritako izena izatea.\nHizkuntzaren analisi lexiko eta gramatikalak argitzen du badimayak gutxienez bi dialektu izan zirela. Dialektu hauek ez dute izenik baina Badimayar hiztunek bereizten zituzten berezitasun hauek toki desberdinetako hiztunen artean, hizkuntzak hedapen handiagoa zuenean.\nBadimaya tipologikoki oso antzekoa da mendebaldeko Australiako beste Pana-Nyungar hizkuntzekiko. Fonemen eta bokalen erabilera hizkuntza talde honen bereizgarri da.\nInguruko hizkuntzen antzera, ergatibo kasuak zatitzeko markaketa sistema bat erabiltzen du. Hala ere, lengoaia hauek ez bezala hala ere, Badimaya-k ez du mugatutako sistema pronominalik.\nHizkuntza-baliabideak[aldatu | aldatu iturburu kodea]\nBundiyarra Irra Wangga Hizkuntza Zentroa (Yamaji Hizkuntza Zentroa honen aurretik) Badimaya hizkuntzaren inguruko informazioa jasotzan darrai 1993. urtetik eta hiztegiak, hitz zerrenda ilustratuak, materia gramatikala (egun argitaratu gabeak) eta hainbat liburu elebidun argitaratu ditu.\n↑ (Ingelesez) «A14: Badimaya» collection.aiatsis.gov.au Noiz kontsultatua: 2019-02-18.\nOrriaren azken aldaketa: 1 iraila 2020, 10:46.


Irekia Eusko Jaurlaritza - Gobierno Vasco :: Eusko Jaurlaritzak eta New Yorkeko alkatetzak adostu dute datorren urtean Learning Tour bat egitea Euskadin\nEusko Jaurlaritzak eta New Yorkeko alkatetzak …\n\nEusko Jaurlaritzak eta Nueva York-eko alkatetzak datorren urtean Euskadin Learning Tour bat ospatzea adostu dute Iturria: Irekia\n\n2019_07_16_lhk_teniente_alcalde_ny_02.jpg Iturria: Irekia\n\n2019_07_16_lhk_teniente_alcalde_ny_04.jpg Iturria: Irekia\n\n2019_07_16_lhk_teniente_alcalde_ny_03.jpg Iturria: Irekia\n\n2019_07_16_lhk_teniente_alcalde_ny_05.jpg Iturria: Irekia\n\n2019_07_16_lhk_teniente_alcalde_ny.jpg Iturria: Irekia\nLehendakaria buru izan duen Eusko Jaurlaritzaren ordezkaritza New Yorkeko alkatetzarekin elkartu da, eta bileran New Yorkeko alkateorde Phil Thompson eta New York estatuko James Sanders senataria izan dira. Bileraren ostean, kazetariek egindako galderei erantzun diete lehendakariak, alkateordeak eta senatariak.\nBilerari buruz galdetu diotenean, Iñigo Urkullu lehendakariak erantzun du EAEren eredu ekonomiko eta sozialari buruzko hausnarketak partekatu ahal izan dituztela. Alde horretatik, lehendakariaren esanetan, bi aldeen intereseko puntu ugari aurkitu dituzte topaketan zehar. Gainera, lehendakariak jakitera eman du Eusko Jaurlaritzak datorren urtearen hasieran Euskadin Learning Tour bat antolatzeko aukera eskaini diola New York hiriari. Helburua izango litzateke gizarte-ekonomiarekin nahiz espezializazio adimendunarekin, adimen artifizialarekin, hezkuntzarekin, hirugarren adinarekin eta arreta soziosanitarioarekin eta ekoizpen-ekonomiako hainbat sektorerekin zerikusia duten arloak sakontzea. “Bilera emankorra izan da benetan, eta espero dugu hemendik aurrera harremanak ezarriko direla enpresen artean, bai eta administrazio publikoaren eta New Yorkeko eta Euskadiko enpresen artean ere”, erantsi du.\nBestalde, New Yorkeko alkateordeak, Phill Thompsonek, azpimarratu du bileran asko ikasi dutela berrikuntza sozialaz eta ekonomikoaz eta Euskadin egiten den lanaz. “Elkarlanean hasteko irrikan gaude, gure hirian gizarte-ekonomia sendoa eraikitzeko”, erantsi du.\nNew Yorkeko senatariari, James Sandersi, galdetu diote ea Euskadiko ekimenen bat ezar daitekeen New York estatuan, eta honek azpimarratu du Euskadiko ordezkaritzak New York estatuarekin lankidetzan jarduteko irrikan daudela, herrialdeko beste leku batzuetan egiten duen bezala. Alde horretatik, Sanders senatariak azpimarratu du Euskadi arrazoi askorengatik dela ezaguna, eta aitortu du asko dutela ikasteko lan kooperatiboaz eta, esate baterako, Euskadiko gizarte-ekonomiaren finantzazioaz. “Arlo askotan ikas daiteke zerbait”, erantsi du. Bestalde, senatariak adierazi du Euskadira bisitan joan ahal izatea espero duela, batez ere lan kooperatiboa eta bi aldeentzat onuragarriak izan daitezkeen beste arlo batzuk ezagutu ahal izateko.\nAlkateordeak azpimarratu du espero dutela New York hiritik lankidetza-aliantza dinamiko bat abian jarri ahal izatea elkarrekin lan egin eta gauzak sortu ahal izateko. “New York hiri aparta da berrikuntza abian jartzen hasteko”, adierazi du. Horrez gainera, azpimarratu du ilusionatuta daudela, batez ere, Eusko Jaurlaritzak pertsonekin hartuta duen konpromisoarekin, alkatetzaren beraren lehentasun nagusia baita. “Gure lan guztia gure jendeari laguntzera bideratu beharko litzateke”, erantsi du.\nintervencion_lehendakari_ay... behera kargatu (8 MB)\nlehendakari_learning_tour_e... behera kargatu (400 KB)\nlehendakari_agenda_2030_eu.mp3 behera kargatu (1000 KB)\nlehendakari_bilera_emankorr... behera kargatu (1 MB)\nlehendakari_agenda_2030_eu.mp4 30 MB\nlehendakari_bilera_emankorr... 30 MB\nlehendakari_learning_tour_e... 10 MB\nrecursos_lehendakari_ayunta... 100 MB\n2019_07_16_lhk_teniente_alc... 3 MB (jpg)\n2019_07_16_lhk_teniente_alc... 2 MB (jpg)


barren.eus - Minigarbiguneak ipini ditu mankomunitateak garbiguneetan utzi behar diren materialen gaikako bilketa egiteko\nMinigarbiguneak ipini ditu mankomunitateak garbiguneetan utzi behar diren materialen gaikako bilketa egiteko\nArgitaratua: 2019-01-18 14:24\nGarbiguneetan egiten den gaikako bilketa herritarrei gerturatzeko eta errazteko hamabi minigarbigune jarri ditu Debabarrena Eskualdeko Mankomunitateak bailarako zortzi herritan. Elgoibarren kokatu dituzte bi eta Mendaron bat.\nDebabarreneko mankomunitateak jakinarazi duenez, “Minigarbiguneen” sare berriak zati berrien gaikako bilketa hurbilduko die herritarrei birziklapenean aurrera egiten jarraitzeko. Edukiontzietan utzi ezin diren eta gaur egun arte mankomunitateko garbiguneetara eraman behar ziren material birziklagarrien gaikako bilketa egiteko sistema berria dela azaldu dute.\nGuztira, hamabi minigarbigune ipiniko dituzte eskualdeko zortzi herritan. Elgoibarren bi ipiniko dituze: Trenbide kaleko 10. zenbakian eta Deba kaleko aparkalekuan (Guass dantzalekua egon zen lekuan). Mendaroko Minigarbigunea Mendarozabal auzoan egongo da.\nMinigarbiguneak martxan jarri aurretik, nola funztzionatuko duten azaltzen duen informazio-triptikoak banatu dituzte etxeetan, 30.000 ale guztira, zeinean minigarbiguneen kokalekuak eta minigarbiguneetan laga daitezkeen materialak zehazten diren. Mankomunitateko presidenteak azpiegitura horiek dakarten hobekuntza nabarmendu du: “Zati berrien gaikako bilketa hurbilduko du sareak eta birziklatzean aurrera egitea ahalbidetuko digu, herritarren parte-hartzea erraztuz”.\n•Zer laga daiteke Minigarbiguneetan?\nMinigarbigune bakoitzak zortzi tiradera txiki dauzka honako elementu hauek uzteko: telefono mugikorrak, CD eta DVDak, bonbillak, aerosolak, bateria txikiak, pilak, telefono-kargagailuak eta erradiografiak. Gainera, tamaina handiagoko 6 kubo dauzka, 80 litrotik 120 litrora bitartekoak, honako elementu hauek lagatzeko: kable elektrikoak eta txatarra bolumen txikia, etxetresna elektriko txikiak (plantxak,txigorgailuak...) ordenagailu eramangarriak, bideo-kontsolak eta bideo-jokoak, 10 litro baino gutxiagoko edukiera duten pintura-potoak eta inprimagailuetako kartutxoak. Guztiak ere material birziklagarriak dira, bide publikoan kokatutako edukiontzietan utzi ezin direnak eta, gaur egun, garbigune bateraino eraman beharrekoak. Mankomunitatetik azpimarratu dutenez, ildo beretik jarraituko dute, baliabideak jartzen gaikako bilketa areagotzeko, “baina guztion konpromisoa behar da bilketa-ehunekoak handitzeko”.\nEskualdeko udalerrien premiak kontuan izanda ezarri dituzte minigarbiguneen kokalekua eta kopurua. "Horrela, bat jarriko da Mallabian, bi Ermuan, hiru Eibarren, bat Soraluzen, bi Elgoibarren, bat Mendaron, bat Deban eta beste bat Mutrikun". Joan den urtarrilaren 10ean jarri zuten Mendaron eta Elgoibarkoak urtarrilaren 18an kokatu zituzten beren lekuan.


7 APP oso gomendagarri dirua aurrezten ikasteko – KZblog\n7 APP oso gomendagarri dirua aurrezten ikasteko\nSeguraski bilatu, konparatu eta prezio onenean dagoena erostea gustatzen zaizula.\nBaina askotan horrela ibiltzeak, lan handia suposatzen du, eta gerta daiteke denbora asko eramatea.\nSarrera honetan, geure dirua zaintzen lagunduko digun APPak ezagutuko ditugu.\nZure diruari etekina atera nahi? APP hauek froga itzazu!\nLibretatxoa atera eta diru sarrerak eta irteerak apuntatzen dituen horietakoa baldin bazara, aplikazio hau zuretzako da.\nGeure mugak marka ditzakegu gure kontsumo motaren arabera, eta grafikoki adieraziko digu, gastu hau edo bestea egiteko momenturik egokiena zein den esanez, eta honela ezustekoak ekidin.\nAndroid eta iOS eskuragarri.\nAplikazio honek gure gastuak gaika sailkatzen ditu, kontu guztiak euren mugimenduekin, taldekatu egiten ditu, eta gure diru sarrerekin konparaketa egiten du.\nHonela kontuak garbi ikustean, non xahutzen dugun geure dirua argi geratzen da eta murrizketak non egin daitezkeen ikus dezakgu.\nSupermerkatuetako eskuorriak hartu eta alderatzen badituzu, ondoren merkeen dagoen produktua denda horretan erosteko, jakingo duzu hau egitea lan neketsua dela. App honek aukera ematen digu barra kodea eskaneatzeko eta denden arteko konparaketa egiten digu.\nBideo honetan primeran erakusten digute APP honen erabilera 🙂 .\nVencimiento de Alimentos Saver\nAskotan nahiz eta elikagai merkeena erosi, zakarrera bota behar izaten dugu iraungitze data pasa egin delako, eta ezin dugulako kontsumitu.\nApp honetan produktuaren izena eta iraungitze data sartzen badugu, data pasa aurretik ahortaraziko gaitu.\nAndroiderako bertsioa bakarrik dago eskuragarri.\nSupermerkatuan aurrezteko APPak\nAPP hau Industria Ministerioaren datuak erabiltzen ditu gure GPS-an zein den gasolinerarik merkeena erakusteko. Geure ibilbidea markatu dezakegu eta gasolina botatzeko zein den aukera merkeena zein den erakutsiko digu. Bidai ona izan!\nHegazkin bileterik merkeena zein den erakusten digu APP hau. Hilabeteko egun guztietatik zein den merkeena azaltzen digu. Beraz, zein egunetan bidaiatzea berdin ba zaigu, diru asko aurreztu dezakegu APP honekin.\nAPP hau oso interesgarria da taldeka egiten ditugun ekintzetarako. Payback-en ekitaldia sortu dezakegu eta bertan partaide guztiak, ondoren bakoitzak zenbat diru jarri duen gehitu eta ekitaldia bukatzerakoan norberak ordaindu beharrekoa esaten digu. Oso interesgarria taldeko inor “irabazten” ez ateratzeko, azkenean ¡Kontuak garbi!\nZalantzarik ez dago aurrezteko aukera pila bat ditugula! Hasi ba lanean!\nSarrera hau gustatu bazaizu partekatu sare sozialetan beheko botoi sozialak erabiliz. Eskerrik asko. 🙂\nSukaldaritza erraza modako APPekin\nNork KZgunea| 2015-10-29T12:12:26+02:00\t2015/01/29|Erosketak, Informatika eta Teknologi berriak, Orokorra|Iruzkinik gabe


kirolari Archives - Arrosa\nNolakoa izango ote da etorkizuneko goi mailako kirola? Batzuen ustez, teknologiaren inbasioak alde batera utziko du ikusleen zirrara, baina beste batzuek jarraituko dute zenbait kirol arau zaharkituren bilakaeraren alde egiten. Dena dela, zentzuzkoa da kirolarien markak eta errekorrak denborarekin apurtuz joango direla pentsatzea. Baina zerk eragin dezake horretan? Zer dago telebistan ia gizatiarrak ez diruditen […]\n13 urria, 2016 | 0 Komentarioak\nBi asteartez behin, bi lagun batzen dira Zebrabideko irratien tartera. Basaburua eta Ultzamako berriak ekartzeko Esan Erran irratiko Lur Gilekin hitz egiten dugu, eta Arabako berriak Halabediko Igor Goikoleak ekarriko dizkigu aurrerantzean. Hain justu, Mairuelegorretako Zigoitia euskaraz dinamikaren balorazioa, Gasteizko Udalaren aurrekontu parte hartzaileak eta 2014an atxilotutako sei ikasleren epaiketa aipatu ditu Goikoleak. Gilek, berriz, […]\nOstiralero bezalaxe, larunbatetako Gaur8 astekariaren biharko alearen aurrerapena egin dugu, gaur, Amagoia Mujika astekariko arduradunarekin. Lankidetza eta Garapen Ekonomikorako Erakundeak egindako txostenaz eta mundu mailan pobre eta aberatsen arteko aldea handitu izanaz hitz egin digu, batetik. Bestetik, Alazne Etxaburuak eta Irati Astondoak segan eta aizkoran egindako desafioaz, eta historian emakumeek bota dituzen desafioez aritu gara. […]\nAstelehenetan ohi dugunez, Euskal Herriko Bilgune Feministak hausnarketarako kaleratzen duen Bilgune Kontari astekariaren errepasoa egin dugu gaur ere. Idoia Trenor batu zaigu horretarako, eta honako gaiez hitz egin digu: Hamaika Telebistako Idemtitateak saioan emakume kirolariez eginiko erreportajea; Pikara Magazine aldizkarian Maite Garbayo arte historialariari eginiko elkarrizketa; zein danborradaren harira Azpeitiko Bilgune Feministako kideek egindako irakurketa […]


Teknikerrek Europa mailako ECAI 2020 konferentzia digitalean parte hartuko du\n28-08-2020 Tekniker Biltzarrak . IoT .\nECAI 2020 (European Conference on Artificial Intelligence) konferentzia adimen artifizialaren ikerketari buruzko foro nagusia bilakatu da Europa mailan, izan ere, ikertzaileak, ikasleak eta alor horretako azken aurrerapenetan interesa duten beste pertsonak biltzen ditu duela zenbait hamarkada. COVID-19ak eragindako ezohiko egoera dela eta, kongresuaren 24. edizioa —abuztuaren 29tik irailaren 8ra bitartean— formatu digitalean egingo da.ECAI 2020 (European Conference on Artificial Intelligence) konferentzia adimen artifizialaren ikerketari buruzko foro nagusia bilakatu da Europa mailan, izan ere, ikertzaileak, ikasleak eta alor horretako azken aurrerapenetan interesa duten beste pertsonak biltzen ditu duela zenbait hamarkada. COVID-19ak eragindako ezohiko egoera dela eta, kongresuaren 24. edizioa —abuztuaren 29tik irailaren 8ra bitartean— formatu digitalean egingo da.\n“Gizakian ardaztutako adimen artifizialari bidea eginez” lelopean, ECAI 2020 konferentzia digitalak hamar egunez aukera emango die ikertzaileei adimen artifizialaren arloko ikerketa, garapen, aplikazio eta emaitza onenak aurkezteko eta horien inguruan eztabaidatzeko.\nHala, Teknikerrek esperientzia zabala du adimen artifizialeko teknologietan oinarritutako soluzioen garapenean eta, beraz, irailaren 4an, 14:00etan, workshop batean parte hartuko du, adimen artifiziala potentzia-sistemetan eta energian erabiltzeari buruzkoa (AIPES). Zehazki, zentro teknologikoak adimen artifizialeko sistema bat aurkeztuko du, RESPOND proiektu europarraren esparruan garatutakoa, etxebizitza eraikinetan energia-eraginkortasuna hobetzen laguntzen duena “eskariaren kudeaketa aktiboaren” bitartez —ingelesez Demand Response deitua.\nSentsorizazioaren, informazioaren kudeaketaren eta datuen analisiaren bidez, sistema horrek hiritarrei zuzendutako azpiegituren erabilera optimizatzen du; hala, hiri adimendun edo smart cities deiturikoak sustatzen ditu.\nAurkezpena irailaren 4an (ostirala) izango da, 14:00etan, eta streamingean ikusi ahal izango da esteka honetan.\nECAI 2020 konferentzia digitalari buruz\nECAI adimen artifizialaren ikerketari buruzko ekitaldi nagusia bilakatu da Europa mailan, eta ikertzaileei, ikasleei eta alor horretako azken aurrerapenetan interesa duten beste pertsonei zuzenduta dago.\nAurten, lehen aldiz, formatu digitalean egingo da, eta hamar egunez goi-mailako programa zabala izango du arlo zientifiko eta teknologikoan; guztira, laurogei saio zientifiko, workshop eta tutorial baino gehiago, konferentziak eta prestakuntza egiten ari diren ikertzaileei zuzendutako programa zehatza eskainiko ditu.\nNahi duenak dohainik eman dezake izena, eta ekitaldian parte har dezake ezer ordaindu gabe. Informazio gehiago lortzeko eta izena emateko bisita ezazu ECAI 2020 konferentzia digitalaren web orria.


Botulismo - Wikipedia, entziklopedia askea.\ninfekzio bakteriano primarioa, bacterial infectious disease (en) , acquired neuromuscular junction disease (en) , infectious disease of the nervous system (en) , geonosis (en)\nblurred vision (en) , Midriasia, ptosis (en) , idorreria, Meteorismoa, gernu-debekua, diplopia, dysautonomia (en) , xerostomia, disartria, Ahultasun muskularra\nacute respiratory insufficiency (en)\nHeptavalent botulism antitoxin (en) , klindamizina, metronidazol eta ipidacrine (en)\n005.1, 040.41 eta 040.42\nBotulismoa Clostridium botulinum bakterioak eragindako patologia larria da, janari-intoxikaziotzat jotzen dena. Gaitzaren eragilea bakterio horrek ekoizten duen neurotoxina da, nerbio eta gihar sistemari eraso egiten diona.\nUrria bada ere (kasu bakar bat besterik ez zen agertu 2001. urtean Euskal Autonomi Erkidegoan) gaixotasuna hilkorra da maiz. Honen arrazoia toxinaren indarra da: toxina botulinikoa naturan dagoen pozoirik ahaltsuena eta hilkorrena da, mikrogramo batek gizaki bat hiltzen baitu. Botulismoa aitortu beharreko gaitza da Hego Euskal Herrian.\nAzken urteotan toxina botulinikoa arrakasta handiz erabili izan da -oso dosi txikitan- estetika munduan, botox izeneko produktuan. Zimurrak leuntzeko aplikatzen da botoxa.\nBotulismoaren kasu gehienak janari intoxikazioak dira, Clostridium botulinum bakterioaz kutsatutako janariak kontsumitzarakoan gertatzen direnak. Beste botulismo mota bat, askoz urriago, tetanosen antzera harrapatzen da, zauriak bakterioaren esporekin kutsatzen direnean.\nBotulismo kasuekin lotuen dauden janariak barazkiak dira. Bakterio eragilea lurzoruan bizi denez, barazkiak errazago kutsatzen dira esporekin beste janariak baino. Oso arriskutsuak dira latetan gordetzen diren barazkiak, lata barnean oxigenorik gabeko atmosfera baitago, Clostridium botulinum bezalako anaerobio batek hazteko behar duen atmosfera, alegia. Janari-industrian lata guztiak esterilizatzen dira, baina etxean edo baserrian ontziratzen diren barazkiak ez dira esterilak, eta botulismoaren bakterioa hazi daiteke bertan.\nJanari bat kutsatzen duenean Clostridium botulinum-ek bere toxina hilgarria ekoizten du. Toxina hori neurotoxina da, tetanosaren antzekoa, nerbio sistemari eraso egiten diona. Toxinak sinapsi neuromuskularretan azetilkolina askapena galerazten du, paralisi muskularra eraginez.\nGaitz honen inkubazio epea 12 eta 36 orduen artekoa da. Lehenengo sintomak goragaleak, okadak eta beherakoak dira; gero, ikusmen bikoitza (nerbio sistema erasotuta izaten hasten denean), mintzatzeko zailtasuna (ahoaren giharren paralisia dela eta) eta paralisiaren sintoma orokorrak, gorputz osora zabaltzen direnak.\nHeriotza arnas aparatuaren edo bihotzaren giharren paralisiak eragiten du.\nGaitzaren eragilea toxina bat denez, antzua da tratamendu antibiotikoa. Anti-toxina baten ezartzea da tratamendurik eraginkorrena, horrek odolean dagoen toxina indargabetzen baitu. Tratamendua goiz hasten bada heriotza arriskua murrizten da oso.\nHorretaz gain, sarritan tratamendu sintomatikoa ere ematen da, zainketa bereziko unitatetan. Itomena eta bihotz-akatsak ekiditea da tratamendu horren funtsa.\nOrriaren azken aldaketa: 15 uztaila 2020, 18:08.


Elikagaien Bankurako bilketak, gorabeheratsuak - Lea-Artibai eta Mutrikuko Hitza : Lea-Artibai eta Mutrikuko Hitza\nElikagaien Bankurako bilketak, gorabeheratsuak\nBizkaiko eta Gipuzkoako Elikagaien Bankuek egindako janari bilketako emaitzak ez dira espero bezain onak izan. Lea-Artibaiko herriek eta Mutrikuk ere parte hartu zuten bilketan.\nMarkina-Xemeinen egin zen Elikagaien Bankurako bilketan parte hartu zuten boluntario batzuk. Argazkia: Caritas Markina-Xemein\nAzaroaren 22an eta 23an Elikagaien Bankuek egindako janari bilketako emaitzak ez dira espero bezain onak izan. Iaz baino kilo gutxiago bildu dituzte aurten, ia 900.000 kilo elikagai bildu zituzten Bizkaian (2018an milio bat kilo izan zen batutakoa) eta Gipuzkoan 648.000 kilo eskuratu dira (iaz 661.462 izan ziren). Lea-Artibai eta Busturialdeko herriek eta Mutrikuk ere parte hartu zuten bilketan, baina emaitzak beste era batekoak izan dira oro har.\nMarkina-Xemeinen Elikagaien Bankurako bilketaz arduratzen den Caritas taldekoek azaldu dutenez, iazko kopurua gainditu zuten janaritan. 3.500 kilo batu dituzte, hain zuzen, iaz baino 300 kilo gehiago. Diru laguntzetan, ostera, jasotakoa gutxiago izan dela azaldu dute: 1.775 euro (2.000 euro izan ziren 2018an).\nMarkina-Xemeingo Lea-Artibai Ikastetxeko hainbat ikasle izan zituzten boluntario modura laguntzen bilketan, eta horien guztien prestutasuna eskertu du elkarteak.\nBatutako janaria urtarrilean hasiko dira banatzen, Gabonetako banaketarako bazeukaten eta nahikoa. «Markina-Xemein eta Etxebarriko 95 familia laguntzen ditugu, eta gutxi gorabehera 1.200 kilo behar izaten dira hilean». Orain, jantzi eta oinetako bilketa egingo dute.\nAzaroaren amaieran Danonartin elkartea desagertzeko zorian zegoela eta, Arta Bide eta Kamiñazpiko dendetan egin zuten bilketa Ondarroan, eta guztira 1.150 kilo batu zituzten. Elkartea berriro indartuta, herrirako janari bilketa egin du Danonartin Elkarteak abenduaren 13an eta 14an herriko 11 dendatan. Oraingoan, guztira, 2.200 kilo batu dituzte, eta jada egin dute banaketa. Elkarteko kideek balorazio positiboa egin dute. Izan ere, asteburuan hainbat herritar egon dira herriko denda ezberdinetan elikagaiak jasotzen, eta eskerrak eman dizkiete boluntarioei eta herriko dendei.\nOndarroako Danonartin elkarteko boluntarioek Gabonetako janari bilketa berezia egin dute. Argazkian, bi boluntario, bilketan parte hartu duten dendetako baten aurrean.\nLekeitioko hiru denden artean 11 palet eta 44 kaxa janari bete zituzten Elikagaien Bankurako Bilketa Handian. Orain, berriz, herriko Elikagaien Bankurako batzen ari dira. Herriko zazpi dendatan eman daiteke janaria, eta hiru botiketan fardelak, esnea eta papillak ere bai. Marisol Iturraspe Lekeitioko Elikagaien Bankuko arduradunak azaldu duenez, San Tomas eguneko azokan ere egongo dira bankurako dirua lortzeko. «200dik gora pertsonei laguntzen diegu hilero».\nEsker onez. Mutrikuko Elikagai Bankuko boluntarioek Bergarako elikagai bankuarekin elkarlanean egin zuten bilketa azaroaren 22an eta 23an. Herriko dendetan, alde batetik, 950 kilo elikagai batu zituzten. Era berean, dendetan ipinitako itsulapikoetan 791 euro jaso zituzten. Beste alde batetik, DIA supermerkatuan 1.900 kilo inguru jaso zituzten.\nGabonetako banaketa berezia abenduaren 12an egin zuten. «Erabiltzaileek bete-bete egindako saskiak eraman zituzten etxera». Eta dendetako itsulapikoetan jasotako diruari esker, jaki freskoak ere erosi zituzten saskietan sartzeko. «Bergarako Elikagai Bankutik, gainera, Gabonetako gozo bereziak ere bidali dizkigute erabiltzaileen artean banatzeko».\nMutrikuko Elikagaien Bankuko boluntarioek azaldu dutenez, beste urte batzuetan baino zer edo zer gutxiago jaso dute, baina pozik daude jasotako guztiarekin. «Bilketa egin zen asteburuan eguraldi oso txarra egin zuen, eta horrek ere eragin zuela uste dugu». Beste behin ere, herritarren eskuzabaltasuna eskertu nahi izan dute.


2015eko martxoan argitaratu zuen Handbook of Terminology John Benjamins Publishing Co. argitaletxeak. Liburuki honen ondoren beste lau dira argitaratzekoak, bigarrena aurtengo udazkenean. Lehen liburuki honek 25 artikulu dauzka, terminologiari buruzko oinarrizko gaiez, 558 orrialdetan banatuak. Horien artean Loïc Depecker-en "How to build terminology science?" edo terminologia arloko gai konkretuagozko beste batzuk, hala nola Klaus-Dirk Schmitz-en "Terminology and localization".\nEskuliburu hau interesgarria gertatuko zaie terminologian sakondu nahi dutenei eta merkatuan agertzen ari diren azken garapenen berri izan nahi dutenei.\nJanine Pimentelen "Using frame semantics to build a bilingual lexical resource on legal terminology" artikuluak erakusten du nola laguntzen duen marko-semantikak hizkuntza desberdinetan egiten diren definizio desberdinen arteko diferentziak gainditzen, esate baterako, sarri zuzenbide arloan gertatzen diren desberdintasunak tratatzen. Marko-semantikaren antolaketa-unitateak marko semantikoak dira. Marko semantiko bat zerbaiten bereizgarriak, atributuak, funtzioak eta harekin gehienetan zerikusia duten beste gauza batzuekiko interakzio karakteristikoak zehazten dituen egitate-multzoa da. Beste era batera esanda, marko semantiko bat elkarrekin erlazionaturiko kontzeptuen egitura koherentea da, kontzeptu haietako edozeinen ezagutza osoa izatekotan, beste guztiak ezagutzea beharrezkoa egiten duena. Markoak behin eta berriz izaten diren esperientzietan oinarritzen dira. Horrela, transakzio komertzialaren markoa behin eta berriz izandako transakzio komertzialen esperientzietan oinarritzen da. Oinarrizko ideia da, ezin dela ulertu hitz baten esanahia, hitz horrekin erlazioa duen funtsezko ezagutza osoa izan gabe. Adibidez, ez dezakegu uler "saldu" hitzaren esanahia, ez badakigu guztia transferentzia komertzialaren egoeraz, eta horrek, besteak beste, behar ditu saltzailea, eroslea, ondasunak, dirua, diruaren eta ondasunen arteko erlazioa, saltzailearen, ondasunen eta diruaren arteko erlazioak, eroslearen, ondasunen eta diruaren arteko erlazioa, etab.\nBeraz, hitz batek aktibatu egiten du edo gogora ekartzen du kontzeptu jakin batekin erlazionaturiko ezagutza semantikoaren markoa.\nAlan Melby-ren artikulua TBX formatuaz eta horren hainbat dialektoez da. TBX (TermBase eXchange) ISO estandarra da, XML lengoaian oinarritua, terminologien datu-baseen arteko trukeetarako. Artikuluan zehatz-mehatz azaltzen ditu Alan Melbyk TBX eta TBXren dialektoen oinarrian dauden kontzeptuak, eta informazio eta proposamen interesgarri asko eskaintzen ditu, TBX etiketak erabiltzeko zenbait egoera berezitan.\nKara Warburton-ek bere "Managing terminology in commercial environments" artikuluan enpresetan terminologia-lanak izaten dituen alderdi asko aztertzen ditu.\nAipaturiko artikulu horiek eskuliburuan daduden artikuluen adibide batzuk dira. Artikulu guztiak ez dira teoriko hutsak, batzuek kasu praktikoak aztertzen dituzte.\nHendrik J. Kockaert, Frieda Steurs (March 2015): Handbook of Terminology.John Benjamins Publishing Co. Amsterdam / Philadelphia. 539 orr., ISBN 9789027257772, 105,00 Euro.


LAB-ETB: Erredakzioko gatazkari buruzko agerraldia. | LAB - EITB\nLAB-ETB: Erredakzioko gatazkari buruzko agerraldia.\nAr, 2010/11/23 - 13:05 — Nagusia\nErredakzio Kontseilua aintzat hartzea eta kazetariei egindako oharpenak bertan behera uztea da ETBko LABek arazoari ikusten dion irtenbidea.\nEuskal Telebistako LABeko sail sindikalak argi utzi nahi du ez duela istilua handitzeko asmorik. Jarrera horixe bera antzematen dugu gainera langile batzordean, erredakzioan eta langileria osoan orokorrean. Hain zuzen ere arazoari konponbidea da bilatu nahi dena, eta LABen iritziz oso momentu egokia da behin betirako konponbidea lortzeko, alde guztiek egoeraren larritasuna gaindituz edo aprobetxatuz.\nKonponbiderako ezinbestez hiru premisa ikusten dugu, elkar loturik badaude ere, beti ere nahasmen edota irakurketa politiko guztiak erdigunetik kenduta, arlo profesional hutsera mugatuz:\n1. Bi erredaktoreei egindako aperzibimenduak direlakoak bertan behera uztea.\n2. Behin-behineko Erredakzio Kontseilua aintzat hartzea.\n3. Erredakzio Estatutuaren negoziazioak burutzea, hain zuzen ere, Erredakzio Kontseiluaren “behin-behinekotasun” izaerarekin amaitzearren.\nLehen gaiari dagokionez, bai zuzendaritzak zein zerbitzu juridikoek diotenez “aperzibimendua” ez da zigor bat. Figura hori bera zein horretarako erabiltzen diren argudiorik bat ere ez baita agertzen lan hitzarmenaren diziplina arautegian. Eta zigor bat ez bada, zer da orduan? Erantzunaren ezean, LABek interpretatzen duena hau da, biolentzia ideologikoa edota nagusikeria, azken helburuak erredakzioko langileengan beldurra sartzea eta erredakzio kontseilua antolatzeko beldurra ere. Jazarpen ez bihurtzeko eta kontrol ideologikoa behin betikoz amaitzeko ezinbestekoa da lehenbailehen gelditzea.\nBigarren gaiaz zera aipa dezakegu, zalantzak ditugula egun zuzendaritzak erredakzio kontseilua onartzeko prest dagoenaz. Etorri berritan bai, ontzat ematen zuten, eta bilera mordoxka egin izan dute erredakzio estatutua negoziatzearren. Gertakizunen egunean bertan ere zuzendaritzak oraindik aintzat ematen zuen ohar batean. Ez dugu ulertzen zergatik erredakzio kontseiluko hiru kideetatik bakar bati eman izana oharpena. Kezkati gaude, izan ere langileen artean, zuzendaritzari eta langile batzordeari banatutako oharra erredakzio kontseiluaren izenean izan zen, eta ez “bere izenean banatutako anonimo” bat, leporatzen zaion bezala.\nEta hirugarren gaiaren harira, Erredakzio Estatutu Profesional bat da LABek beti aldarrikatu izan duena, eta hala sartu izan da urterik urte lan hitzarmenen plataformetan. 2010eko negoziazioetan Estatutu horren negoziazioa onartu egin zen zuzendaritza eta langile batzordearen aldetik, bai eta negoziazioa abiatu ere. Negoziazioak etenda gelditu dira hain zuzen ere zuzendaritza arlo profesionalera mugatu nahi izan ez zuelako, eta irakurketa politiko bat ezarri nahi izan duelako. Berriro diogu, politikeria erdigunetik atera behar dela, eta arlo profesionalera mugatu. Are gehiago komunikabide publiko batean.\n2010eko azaroaren 23an\nAr, 2010/11/23 - 13:11 — Nagusia\n· GARA: ETBko kontuak hedatzea leporatu dio Suriok langileen batzordeari\n· Maite SOROA: El cortijo de Euskal Telebista\n· BERRIA: EITBko zuzendaritzak ez du kazetarien ohartarazpenak kentzeko asmorik\n· DEIA: ELA y LAB avisan a Surio de que con sanciones será imposible reconducir el malestar en ETB\n· EL CORREO: Sindicatos y dirección de EiTB mantienen su guerra abierta\n· EL MUNDO: ELA dice que Surio no acepta retirar los apercibimientos a las redactoras de ETB (AgerraldiEuropa Press-eko albistea) Nabarmena kazetaria agerraldira bakarrik joan zela zera jakitera, ea dimisiorik eskatu genuenentz... alferrik bidali zutela)


Re: Konfiantza | Martech Zone\nAsteazkena, abuztuak 14, 2013 Abuztuak, igandea 2, 2015 Douglas Karr\nBerriro gertatu zen. Sarrerako ontzian sartzen ari ziren mezu elektronikoen zerrenda (geldiezina) aztertzen ari nintzela, erantzun nuen mezu elektronikoa nabaritu nuen. Gaia, noski, honekin hasi zen RE: beraz, nire arreta erakarri zuen eta berehala ireki nuen.\nBaina ez zen erantzun bat izan. Merkaturatzaile bat izan zen, harpidedun guztiei gezurretan irekitako tasa handituko zutela pentsatu zuena. Irekitako tasa funtzionatzen zuen bitartean, irtenbide bat galdu eta kanpainan harpidetza etetea gehitu zuten. Agian irekitze tasak zenbait klik eta salmenta eragin zituen, baina ez dut horrelako norbaitekin negoziorik egingo.\nFidatu zure posta elektroniko bidezko marketin mezuak irekitzen eta klikatzen dituenaren eta zure enpresarekin negozioak egiten eta negoziatzen dituenaren arteko aldea da. Ezin badut fidatu zurekin mezu elektroniko zintzo bat bidaltzeko, ezin dut fidatu nirekin negozio harreman sakonagoak lortzeko.\nEz nazazu gaizki ulertu, ez naiz konfiantzaz erabat harroputz. Konturatzen naiz zenbaitetan konfiantzazko enpresek ziurtatu, inkesten emaitzekin, testigantzekin, sailkapenekin, berrikuspenekin "faltsutu" egin behar dutela ziurtagiriekin, etab. Konfiantza pizten duen webgunea izatea funtsezko estrategia da bihurketa tasak handitzeko.\nHemen dagoen arazo zehatza dagoeneko genuela da ezarritako konfiantza haiekin harpidetu nintzenean. Nik ardura nire helbide elektronikoa haiekin nirekin harremanetan jarri ahal izateko. Baina ekintzekin erantzukizun sinple batzuk datoz ... ez partekatu nire helbide elektronikoa, ez egin abusu nire helbide elektronikoa eta ez nazazu gezurrik esan mezu elektronikoetan.\nHau ez da nire iritzi pertsonala bakarrik. CAN-SPAM Legearekin lerro mehean ibiltzen zarela uste dut. CAN-SPAM ez da harpidetza uzteko gaitasunaren ingurukoa, argi eta garbi adierazten du gai garrantzitsuak izan behar dituzula - gorputzeko edukian eskaintzeko erlatiboa eta ez engainagarria. IMO, zure gaian "Re:" bat gehitzea engainagarria da.\nTags: can-spamgai lerro engainagarriake-postaposta elektronikoaren gaiareerantzunspamgaiaren lerroafidatzen\nMarketinen Facebook Exchange iragarkien gida\nNire arazoak Proiektuak kudeatzeko softwarearekin\nSep 3, 2013 5: 39 PM\nAdos ez nagoen bitartean. Baliteke kakotx pixka bat bilakatzea. Esan besterik ez. 😉\nSep 4, 2013 9: 46 AM\n@curtfranke: disqus - bihurtzea?\nSep 4, 2013 11: 08 AM\nZurekin nago. (Galdetu nire seme-alabei.)\nSep 5, 2013 6: 53 PM\nUste dut jendeak burujabetasunez metrikak hobetzen saiatzen direla, erlazionatutako metrikak kontuan hartu gabe. Orrialde ikustaldiak handitzea nolabait dirua automatikoki bihurtzen dela pentsatzea bezalakoa da.


Axularren moldeak - Idazkolako takatekoak\nAtzo, Peru Abarkaren irakurraldi jarraikian izan nintzen Bilbon. Amaieran, Bilbo Zaharra euskaltegiak Axularren inguruan antolatutako jardunaldien hitzaldiak banatu zizkiguten liburu tankeran (eskerrik asko!).\nLiburutxoak baditu herren batzuk (neure alea, esaterako, 38. orrialdetik 43.era igarotzen da, tartekoak airean deseginda). Horrek, berriro, erakusten digu edizio-lanaren garrantziaz, baina hori ez da gure gaurko berbakizuna. Testuak hagitz interesgarriak dira (ez neurrian berean, hala ere). Ez dago azterlan burutsurik, ezpada esperientzia pertsonalei buruzko iritzi asko.\nJoan Mari Irigoienen hitzaldian (24.-25. or.), bada pasarte bat hona ekartzea merezi duena. Manuel Lekuonak Axularren molde batzuei egindako kritikaz dihardu Irigoienek. Lekuonari ez zaizkio "legezko urre" begitantzen eredu erromanikozko erlatiboak eta menderatuak (ezen, zein...). Irigoienek arrapostu hari:\nProsa batek, ona izateko, bi baldintza bete behar ditu: eraginkorra izatea, eta ulertzeko modukoa. Sendoa eta ulerterraza. Nik askotan Axularren prosa konparatzen dut eskailera batekin. Edozein prosa konpara daiteke, egia esan, eskailera batekin. Irakurlearen ikuspuntuan jarrita, baina, goitik beherako eskailera bat behar du... irakurleak gehiegizko esfortzurik gabe jaso behar baitu mezua, balizko irakurleari pazientzia eta egonarria agor ez dakion. Eta eskailera mailaz maila osatzen da eta esaldiz esaldi, baina esaldiek ezin hobeto lotuak behar dute, akabo bestela. Juntagailuek (-la horiek eta non, hain, baita puntu eta komek ere), bakoitzak bere tokian behar duela, alegia, guk eskailera ahalegin berezirik gabe jaitsi ahal izan dezagun. Halako egitura baten ondorioak begi-bistakoak dira... paragrafo osoa ulertzeaz gain, halako betetasun batekin geratzen baita edo gera baitaiteke irakurlea, niri Axularrekin horrela gertatu zitzaidan behintzat.\nNire gusturako, Atxagak ederto azaldu zuen hori berori Obabakoaken gaztelaniazko lehenbiziko argitaraldian. Haren ustean, aurrerabide ikusgarria egin zuen euskarak, latinezko plegu horiek guztiak bere egin behar izan zituenean (Atxagak ere eredu erromaniko esapidea darabil; beste batzuek ere bai).\nAskok oraindik sasikotzat dituzte halakoak, ordea. Niri, esaterako, Kimikako irakasle batek, ez bat ez bi, zera bota zidan: "Niretzat, non... bait- eta horiek guztiak ez dira euskara".\nZerbait esan nuen behinola ikastaro batean horretaz guztiaz, eta adibide batzuk jaso, baina zeresan asko dago oraindik.\nEskerrik asko Pedro Alberdiri eta Bilbo Zaharreko guztiei abegikortasun adeitsu horregatik.\naxular erlatiboak erromanikoa irigoien


2+2=5? -> MATE + MATE = LITERATURA?: 2011-11\nNi, Irati orain 7:43 2 comentarios:\nAtsedenaldi bat eta bi atsedenaldi... elkarrekin, elkarlanean...\nHitza: Irati Goikoetxea\nMusika: Julen Itxaso (mila esker artista!)\nNi, Irati orain 8:00 1 comentario:\nEuri arrastoen azpian iragan pausoek edalontziak betetzen dituzte. Euria ari du harkaitzarte, haran estu itzalez betean. Bostak eta erdi dira, arratsaldea errepide ertzeko erreka txikietan behera dator.\nAtari polita du Espilla baserriak. Ongi-etorriko besarkada askorentzako lekua dago Espilla baserriko atarian. Zain daude. Pili eta Olatz. Atea zabalik dago. Begirada pausoen aurretik iritsi zait sukaldera. Irrika izango da edo urduritasuna edo jolaserako gogoa. Gaur oroitzapenekin egingo dugu jolas eta hitzarekin eta eztarrian trabatutako isiltasunekin.\nBixkor jarri da zutik. Felix naiz esan dit. Eta irribarre egin diot. Eskerrik asko, Felix, aukera eder hau emateagatik. Xabi ere pozik dago aitaren ondoan.\nMahai handiaren bueltan eseri gara Xabi, Pili, Olatz, Joxe eta ni. Felixi begira gaude denok. Begirada polita du Felixek. Umeak dabiltza bizikletan Felixen begietan. Mahaira luzatu du begirada Felixek. Rec. Grabatzen hasi gara. Asko du kontatzeko...\nAzaroaren 5ean izan ginen Espilla baserrian. Aspaldiko asmoa genuen. Garai bateko kontuak ezagutu, bildu... garai bateko kontuekin jolas egin... Azaroaren 5ean izan ginen Espilla baserrian. Azaroaren 4aren biharamunean. Laurogeita bi urte bete zituen Felixek azaroaren 4an.\nFelix Eskisabel Zurutuza -> Ataun San Martingo Arrondo auzoko Espilla baserrian jaio zen. Mikela, Maria, Daniel apaiza eta Xeperen anaia; Iñaki, Pili, Josu, Mari Lurdes eta Xabiren aita; Inazio eta Felixianaren semea eta Martina Izagirre Imazen senarra.\nFelixen hizketaldiarekin gozatzeaz gain, Patxi Ezkiagak oroitzapenak oparitu zizikigun eta Joxe Goikoetxeak Espilla izenaren nondik norakoak azaldu zizkigun eta Joseba Barandiaranek Santutxun jarri gintuen hausnartzen eta Hitzontzirekin ikasi egin genuen eta barre egin genuen... eta azken kantua Mikel Urdangarinekin abestu genuen. Azken disko berrian "Gaur gurutzatu gara" kantuari egin dion moldaketarekin.\nSaioa entzun eta jaitsi nahi izanez gero...\nNi, Irati orain 14:54 4 comentarios:\n... paperik gabe... eta kaxarik gabe... eta laxorik gabe... eta eskutitz-oharrik gabe... eta pisurik gabe... eta hausteko beldurrik gabe... eta astintzeko irrikarik gabe... eta disimulozko aurpegirik gabe... esku ahur biluzien sorpresa da neure buruari egitea gustatzen zaidan oparia.\nBezuza (opari) ederragorik... azal hustasunaren askatasunak bostekoa ematen dizun unea.\nAFORISMOA: Inbidia sanoa nork asmatu zuen, sendagile frustraturen batek?\nBazen behin bere buruaren sendagile izatea erabaki zuen (bizilagun bat?). Huraxe... bere buruari bisita egiteko asmatu zuen modu bakarra!\nTarteka gaixotu egiten da, eta tarteka gaixotu egiten dela asmatzen dio bere buruari. Tarteka sendatu egiten da eta tarteka sendatu egiten dela asmatzen dio bere buruari.\nPozik bizi da... bere buruaren sendagai bihurtuta.\nNi, Irati orain 15:41 No hay comentarios:\nBegiratzen ez diegunean ispiluek zer egiten ote duten darabilt aspaldian buruan. Gutxi begiratzen diot ispiluari; nire buruari pittin bat gehiago. Gertuen lentillak janzterakoan sentitzen dut (neure burua bai, baina, batez ere ispilua); hatsa lapurtzen diogu elkarri (ispiluak eta biok, ez neure buruak eta biok) eskuineko begiari putz eta ezkerrekoari tira egiten diodan bitartean.\nKontu bitxia da ispiluena; euren isiltasunean jasangaitza da batzuetan sortzen duten iskanbila. Lagun batek behin esan zidan, eskua luzatu (besoa da luzatzen duguna, ezta?) eta ispiluaren bestaldean zegoena ukitzera iritsi zela. Ez da sinestekoa. Baina, sinetsi egin nion. Hain ikusi nuen serio eta itsusi (hara bitxikeria... gezurrarekin edertu egiten omen da gizakia...).\n- Eta? Zer da ikuttu zenduna?\nNi saiatzeko. Ukitzen. Hangoa (auskalo noraino iristen den ispiluaz bestaldeko hangoa). Eta horretan ari naiz aspaldian. Begiratzen ez diegunetan ispiluek zer egiten ote duten neure baitango erantzunei galdetzen diedan bitartean. Horretan ari naiz aspaldian. Ukitzen. Hangoa nahi eta hemengoa ukitzen. Tontorrik gabeko sudurrak eta putzurik gabeko ahoak eta ilerik gabeko betileak eta titirik gabeko bularrak baino ez baititut ukitzen eskua (zera, besoa) ispilura luzatzen dudanetan.\nHemeretzigarren mendeko urte baten bila nabil. Eta zera dakit: "zenbaki hori ispiluan ikustean lau eta erdi aldiz handiagotuta ikusiko dudala".\nZein da hemeretzigarren mendeko urte hori?\n(Hemeretzigarren mendeko historiako garai honetan batekoak makil huts dira, sudur txiki eta sudur handirik gabeko makilak).\nNi, Irati orain 8:21 9 comentarios:\nUr ontzi batean azal biluziak irrist egiten dio hotzari. Ur ontzi batean begiradak gainezka egiten du begiak urpean bustitzen hasi aurretik; ileak sorbalda gaineetan itotzen dira eta bular-arte ibaitsuan arnasak igeri egiten ikasten duenean, arrainek poesia idazten dute ur ontzietan.\nUr ontzi batean ez dago izterrik, ur ontzi batean ez dago euriterik, ez dago lotarako ipuinik eta galdera ikurrik, dena da basamortu eta dena da isiltasun. Olatuen haizetea entzuten da tarteka, hori baino ez. Ur ontzi batean pentsamendua freskatu bitartean, zuloak banan-banan hotzikarez betetzen dira.\nUr ontzi batean itzalak bustitzen dira, itzal zuriak, eskuetan kabitzen ez diren itzalak, bitsa artean zintzilik gelditzen direnak. Ur ontzietan eskularru zuriz janzten dira eskuak, bitsa eskuetan itsasten denean, elurrak hasten baitu ur ontzietako basamortuetan.\nMiren Agur Meabe -> Itsaslabarreko etxearen ondoan eraiki zuen itsasargia, hitz bat eta bi hitz pilatuz. Urtebete egin zuen itsasargian, zazpi orduz azalaren kodeak mozorrotzen, maitasuna zer izan daitekeen bere buruari galdezka. Hondartza maite du udazkenean, eta idaztea bitsa eskuetan hartuta. Eta poesia, poesia eta ipuinak, ipuinak eta irudimena, irudimena eta bizitza. Liburu bat idazten duenean, bere bizitza idazten duelako. Azaroaren 12ko Itaka saioa Lekeition kokatu genuen, itsasaldean, Miren Agur Meaberen ondoan.\nEta Patxi Ezkiagarekin poesiari eta Joxe Goikoetxearekin lastobalari eta Edurne Huesarekin naturaren imitazioari eta Garazi Arrula eta Amaia Larrañagarekin Hitzontziri egin genien koxk!\nLarunbatekoa ere gozoa... entzun, jaitsi eta gorde nahi izanez gero...\nNi, Irati orain 16:23 4 comentarios:\nUdazkenean arrats gosez ibiltzen dira goiz zorriak,\neta gauak pauso eta erdika.\negunsentiak saretzen ditu udazkenak.\nKaleak gehiago pisatzen du\nbost tona haize metro karratuko...\n... horregatik egiten du lainoak basoartera,\neta orbelen hotzak,\neta jolaserako gogoak,\nzer dago han orbel artean ezkutaturik?\nUdazkena ezkutaleku bikaina da.\nNi, Irati orain 18:34 5 comentarios:\nEtiketak: DI-DA, POESIA\nNi, Irati orain 7:52 3 comentarios:\nNi, Irati orain 16:16 1 comentario:\nErrepideko asfalto hotzean barraskilo bat urrutian datorren barraskilo handiago bati begira. Euri egin berritan bi adar tenteekin agur egiten dio barraskiloak barraskilo handiagoari. Badirudi zain dagoela, bizkar gainean daraman etxea beteko dion norbaiten esperoan. Sukalde hotzeko paretetan zintzilik begirada distiraz beteak jarriko lituzke. Ohe gainean pentsamendu ibiltariak eta komuneko ispiluan bi esku, umezurtz gelditu zaion besarkadaren berogailu.\nEgunetik egunera pittin bat gehiago hustutzen zaio barraskiloari gainean daraman etxea. Ia sentitu ere ez du egiten. Eta bitxia da sentsazioa. Hutsuneak gero eta gehiago pisatzen baitio. Lehen etzanda ematen zituen pausoak, orain makurtuta egiten du aurrera. Eta begira jarraitzen du, aurrean duen barraskilo handiagoari begira, harrituta. Barraskilo hanidaren handitasunak harritu egin du. Begirada distiraz beteak eta pentsamendu ibiltariak eta eskuak ehunka eta milioika izango dituela pentsatu du barraskiloak eta bana eskatuko dizkiola. Mesedez eta arren.\nBarraskiloak ez daki, ordea, aurrean duen barraskilo handia autokarabana bat baino ez dela. Eta autokarabanetan begirada distiraz beteak eta pentsamendu ibiltariak eta eskuak soberan ez eta faltan izaten direla...\nErrepideko asfalto hotzean barraskilo bat urrutian datorren autokarabana bati begira. Euri egin berritan bi adar tenteekin agur egiten dio barraskiloak autokarabanari.\nFermin Etxegoien -> Neurona izanik, ez dakit zeurona izan ote daitekeen. Lau neuronako autokarabanak ez dakit gurpilik behar izaten ote duen. Ekaitzek perfekzioaz askorik dakiten ere ez dakit... Kalakan aritu gaitezke neuronaz eta zeuronaz, autokarabanez eta ekaitz perfektuez... Ferminekin... oñatiar bilbotartuarekin... idazlea da, eta irrati esataria, eta gidoilaria... Femin Etxegoien.\nHonatx urriaren 29an elkarrekin Itakan izan genuen solasaldia.\nFerminez gain, Joxe Mari Gabiriak ere uso artean bisita egin zigun:\nJoxeren esku artera txoriak mokoan "aro" hitza hartuta egin zuen salto:\nEta hitz ontzia betez, Hitzontzirekin jolasean ere ibili ginen, Iñaki Etxeberria lagun hartuta:\nEta azken kantua... Mikel, Uxue eta Eñautekin, Markez, Alberdi eta Elorrietarekin batera abestu genuen:\nGaur urriaren 29ko saioa pusketaka, pastela zatika ere gozagarri izaten delako, zatika ere aho-bete daitekeelako.\nNi, Irati orain 17:12 No hay comentarios:\nIrudikatu ume garaiko jolas-parkeko txirrista gorri hura (ipurdikoez gogoratu beharrik ez dago). Irudikatu txirrista horren tamaina mikroskopikoa (eta ipurdikoak hartzen zituen ipurdi eder hura txikitu neurri berean). Eta irudikatu zu zoazela txirristan behera (zu, zure beldur, zure tximeleta, zure eztarri neurri gabe zabalduarekin). Txuloan barrura (edo behera, edo bestaldera, edo hara norabait) bultza egin dizu zerbaitek (edo norbaitek, edo gogoak, edo beharrak) eta zure auskalo zer (hori) bestaldean gelditu da (kanpoan, gora, edo han nonbait). Ba horixe da bahea... "zerbait" "nonbait" "egonarazten" duena.\nAFORISMOA: Egia hanka motzak gezurra makulu\nBazen behin egiaren ahotan gezurra marrazten ikasi zuen (bizilagun bat?). Marrazki abstraktuak zirela haiek errepikatzen zuen behin eta berriz: hiru arrasto beltz eta erdian ezpain itxurako txalupa baten itzala.\nTxalupa egunero hondoratzen omen da itsaso beltzean...\nGezurraren ahotan egia marrazten ikasten duen egunean itsasoa izango da txalupan hondoratuko dena. Itzal itxurako ezpainek irribarre egingo dute orduan.\nEz egin oihu,\nNi, Irati orain 16:32 1 comentario:\nEhun biztanleko herri batean ehun gari-poltsa banatu dira; gizon bakoitzari hiru gari-poltsa eman zaizkio, emakume bakoitzari bi eta umeei gari-poltsa erdia (nor ote da banatzaile lotsagabea! Muturra behar da gero...). Zenbat gizon, emakume eta ume daude herrian?\nHara bi lotsagabe! Gari-banatzailea eta problema aurkezten ari dena... bai... emaitza zehaztuko badugu... daturen bat gehiago behar dugu, ezta?\nDemagun herrian gaudela (bai, bai, imajinatu garaia eta jenzkera eta tripa zorrien doinua...) eta herri sarreran nekazari batekin eta adin txikiko bere semetxoarekin topo egiten dugula.\n- Zurea al da ume hau? - galdera egiten duena zu zara...\n- Bai, seme-alabetan txikiena da.\n- Zenbat urte dituzu, txiki? - zuk txikiari.\n- Anai-arrebak bezainbeste.\n- Eta zenbat anai-arreba dituzu?\n- Herriko gainerako umeek bezainbeste.\nUme egoskorra (hori zuk zeure buruari esan diozuna)... aitari galdetzea onena...\n- Zenbat ume daude herri honetan? - zuk nekazariari.\n- Ez nuke zehatz esaten asmatuko... baina, umezurtzik ez dago, ume bazterturik ere ez eta gurasorik gaberik ere ez dago, guztiek dute euren aita eta ama.\nPittin bat lasaitu zaitu erantzunak... baina, ez askorik... galderak hor jarraitzen du zintzilik eta ez omen dago kontatzeko besterik...\nZenbat gizon, emakume eta ume daude herrian?\nNi, Irati orain 13:49 4 comentarios:\nLarunbat goizetan lo egin daiteke, eta lo egin ondoren (ondoren horrek zenbateko luzera du?) aste osoan egin gabeko ohea egiten pasa goiza (zenbat denbora behar da bost egunez egin gabeko ohea egiteko? Egunen joanak izaren zimurrak fosldu egiten ditu?). Larunbat goiza ohe ondoko hauts pinportei putz eginez igaro daiteke, ezkutatu gabeko itzal mamutiarrekin jolasean. Larunbat goizak egutegia birrantolatzeko izan daitezke, aste buruko buru gabekeriei izena jartzeko.\nEdo... ... edo larunbat goizetan...\n... Goierriko herri txokoak ezagutuz Geografia landu daiteke...\n... edo belar artean zorrotz (jaio? Harriak jaio egiten dira?) jaiotako harriak hizpide Geologiaz hitz egin daiteke...\n... edo inurri ikusezinen bila Biologia errepasa daiteke...\n... edo nekearen eta ahaleginaren arteko ezberdintasunen inguruan Filosofiaz jardun daiteke...\n... edo Gaztelu mendiko azken konkista garaia Historia tarteko ezagutu daiteke...\n... edo artaldea eta artaldak eman dezakeen esne kantitatea eta esne kantitatearekin egin daitekeen gazta kopurua eta gazta salmentarekin lor daitekeen etekina kalkulatzeko Matematika erabil daiteke...\n... edo pentsatu, harremanak estutu, irribarre egin (algarak zirela haiek? Tira, algara egin, orduan...), ipurdikoak hartu, hitzordu berriak prestatu, txisteak kontatu.... daitezke... Adibidez, Txindokin, adibidez... guraso, ikasle eta irakasleekin... adibidez, gozamena ikasgai, ikasbide, ikasteko arrazoi bihurtzen zaigun larunbat goizetan.\nNahiz ta haseran Txindoki gaina\nikusten genuen urrun,\noso gustura igo garela\n"Zizur aldetik" etorri gara\ntaldean hamalau lagun,\nzorion egun ederra Asier,\nzurekin pasa dezagun,\nea hurrengo urtean ere\nmendian ospatzen dugun.\nNi, Irati orain 7:44 2 comentarios:\nEragiketa bera egin eta hiru emaitza ezberdin atera zaizkit:\na) 7.000.000 -1 = 6.999.999\nb) 7.000.000 -1 = 7.111.111\nc) 7.000.000 -1 = heriotz jaio berria = bizitzaren absurdoa= zer egiten dugu hemen?\nEta orain komeriak! Bizitza matematika zela (edo matematika bizitza zela esan zenidan?) esan zenidanean, ez zenidan heriotzaz hitz egin. "Irati, ez ahaztu sekula matematikaren zehaztasunaz" bota (bai, horrelako esaldiak bota egiten dira... paperezko bolatxoak zakarrontzira botatzen diren modu bertsuan) zenidan gainera ikusi zintudan azken egunean; fakultateko atzeko atetik atera ginen, nora gindoazen oso ongi jakin gabe.\nEta orain bizitzarekin topo egiten ez dudanetan, saiatzen naiz ez ahazteaz gogoratzen. Horregatik joaten zaizkit zehaztasun guztiak hankaz gora... eta non ote zabiltzan galdetzen diot neure buruari, matematikaren itzal... bizitzaren heriotz bihurtu ote zinen... Zazpi milioi galdera jarriko nizkizuke pentsamendu pinportetan zintzilik eta Filipinetara joateko eskatuko nizuke; bizitza matematika bada (bai?), harako bideak bakarra beharko lukeelako izan.\nEz galdetu zergatik, baina, bat (eta bakarra, zehaztasunez) aukeratzekotan nik b) erantzunari helduko diot. Eta ez galdetu zergatik, baina... beldurra ematen dit, b) aukeratzeak baino beste biak aukeratu ezinak.\nNi, Irati orain 11:29 2 comentarios:


UPNA/NUPeko ikertzaileek sortutako traktoreak iraulketatik babesteko segurtasun arku baten prototipoa Biosystems aldizkariko artikulu onenaren sarirako izendatu dute — Unibertsitatea.Net\nHemen zaude: Hasiera › Ziztu bizian › UPNA/NUPeko ikertzaileek sortutako traktoreak iraulketatik babesteko segurtasun arku baten prototipoa Biosystems aldizkariko artikulu onenaren sarirako izendatu dute\nUPNA/NUPeko ikertzaileek sortutako traktoreak iraulketatik babesteko segurtasun arku baten prototipoa Biosystems aldizkariko artikulu onenaren sarirako izendatu dute\n2014/06/30 - Unibertsitatea.net\nPrototipoa traktoreen aurrealdeko arku bat da, airbag puzgailuen bidez azkar eta automatikoki hedatzen dena. Honekin, babesteko egitura bat ez duten traktoreen iraulketaren ondorioz nekazaritzan gertatzen diren heriotzak murriztea lortu nahi da.\nUPNA/NUPeko Diseinu Mekanikoko ikerketa taldeak traktore estuak iraultzerakoan babesteko segurtasun arku autohedagarri baten prototipoa sortzen ari dira. Lanaren lehen zatia European Society of Agricultural Engineers-en (EurAgEng) Biosystems aldizkarian argitaratu zuten 2013ko irailean. Orain artikulu hori, aldizkariaren artikulu onenaren sarirako izendatu dute.\nEurAgEng-en Biosystems aldizkarian 300dik gora artikulu idatzi ziren 2012 eta 2013 urteen artean eta hauetatik hamar izan dira uztailaren 6tik 10era Zürichen ospatuko den biltzarreko sariketarako hautatuak. Tartean, UPNA/NUPeko ikertzaileen artikulua.\nBabesteko egitura bat ez duten traktorearen iraulketaren ondorioz nekazaritzan gertatzen diren heriotzen kausa nagusiari aurre egiteko sortu dute prototipoa Ignacio Arana, Tomás Ballesteros, Amaya Pérez de Ezcurdia eta José Ramón Alfaro ikertzaileek. Prototipoa traktoreen aurrealdeko arku bat da, azkar eta automatikoki hedatzen dena airbag puzgailuen bidez. Lurraren gainean traktora 60 graduko inklinaziora iristen denean, jarrita daukan inklinometroak airbag puzgailuak aktibatzen ditu. Honela, arkua hedatu egiten da eta segurtasun posiziora iristen da 112 milisegundotan.


Euskera apunteak by Aroa Nuñez - issuu\n● EUSKAL LITERATURAKO LEKUKO ZAHARRAK ● Akitaniako lehenbiziko lekukotasunak: Lehen euskal hitzen lekukotasunak Akitanian aurkitu zuen. Ikertzaile askorentzat akitaniarrek eta euskaldunek herri bera osatzen zuten eta hizkuntza bera erabiltzen zuten edo akitaniera eta euskera oso antzekoak ziren. Akitaniako hainbat inskripziotan euskarako antzeko hitzak aurkitu ziren. ○ Hilerriak ■ Hilerrietan euskarazko hainbat inskripzio ■ Latinez edo erromatarrek erabiltzen zuten alfabetoan idatzia ■ -ko eta -txo euskal atzizkiak aurkitu zituzten ○ Horietako hitz batzuk hauek dira: ■ Ilurberrixo/Anderexo ■ Astoilun/No.Deo/C.Favibs/ Nis.F el/ V.S.M.L ■ Sembetten/Bihoscin/NIS.F el/B.S.L.M. ■ Baeserte/Deo/Arbelex/Harsi.F/V.S.L.M. ■ Leheren/Vriaxe/Ilvnnosi/filia ■ Ilurberrixo = jainko bat ■ Andere = Andere ■ Gison = Gizon ■ Andosus = Handi ■ Bihoxus = Bihotz ■ Harsi = Hartz ■ Oxson = Otxo ● Errioxako lekukotasunak: ○ Emilianoar glosak (X. mendea) ○ Non?Donemiliagako Kukulako monastegian, latinez idatzizko prediku liburu batean. ○ Nola? Liburuaren ertzean, latinez idatzitako testuen itzulpenak euskaraz idatzita. ○ Gazteleraz idazitako lehenengo esaldi batzuk ere bertan agertu ziren. ○ Glosak: Hitz edo espresioentzako azalpen motzak ○ → Garrantzitsuak: ■ Garaiko egitura gramatikalak azaldu ■ Euskararen garapena ulertzeko ■ Esaldi osoak Akitaniakoak ez bezala ■ Errioxan gara hartako euskara hitz egiten zelako ○ Bertan bi esaldi aurkitu ziren: ■ 1. izioqui dugu → ixio (sua piztea/sua ematea) ■\n■ 2. guec ajutu ez dugu. → ajutu (egoki/erori) ○\n● Bidaiaren lekukotasunak eta hiztegi txikiak: ● ERROSESALDIAK ○ Santiagora oso garrantzitsua (Erromara eta Jerusalemera ere)\nHainbat adar: ■ Kostaldekoa, barnekoa… Denek Santiagon zuten amaiera. Frantziako erromes batek Santiagorako bidea egin→ liburu bat idatzi zuen ikusitakoa jasoz. Bertan, Baskoien deskribapen ez oso atsegina egiten da eta euskarazko hiztegitxo bat sartu zuen, beste erromesentzat lagungarri izateko → Aimery Picaud. -Euskaraz egindako hiztegirik zaharrena da. -Hizteki horretako hitzak oso erabilgarriak→ Nafarroako biztanleekin ulertzeko. - XV: Arnold Von Harff-ek erromes alemanak hiztegi txiki bat egin zuen → Donejakuera bidean ikasitakoa erabiliz.\n● Gonzalo de Berceo: ○ XII-XIV mendeetan euskarazko hitzak ○ Bere lanetan euskara aurkitu ■ Garrantzia eman ■ Euskara zabalduta dagoela adierazi ○ Hainbat hitz→ zatio ○ Mende hauetatik aurrera garrantzia hartu→ testu gehiagotan azaldu\n● Nafarroako forua: ○ XIII.mendea ○ Foruen hizkuntza nafar-erromanikoa ○ Testuak euskaldun bati eman behar ziotelako latinez idatzi baina hitz batzuk euskaraz. ○ Gizarteko talde jasoek latina utzi eta zeregin berrietarako erromanikoa erabili ○ Arauak gizarte euskaldun batentzat zirenez, euskal hitzak behin eta berriz azaldu Nafarroako foruetan.\n● Nafarroako monastegiak: ○ 1173 ○ Erdi aroko euskararen oihartzunak paperetan ageri ○ Monastegietako hizkuntza ofiziala→ latina ○ Erdi aroko euskera adierazi. ○ Horietako agiri bat → garaiko euskaldunen izenak (Irantzu, Leire, Nafar foruko agiriak) ■ Monaserioko lur-sailen eta zerbitzarien izenak\n● Gorteko gutuna: ○ 1415 ○ Funtzionarien arteko gutuna euskaraz ○ Erret Gorteko ofizialak euskaldunak ● Joan zumarragakoa ○ 1537 ○ Mexikoti Durangora idatzi zuen eskutitza euskaraz.\n● Baladak eta Eresiak ○ (XIV): ○ Euskal lurraldeak defendatzeko gerra giroak sorturiko tradizio literarioak ○ Garrantzitsuak, hiztegia, lexikoa, egitura gramatikalak, orduko bizimodua, pentsaera, jokaera.. azaltzen zituztelako ○ Bertsio desberdinak ■ Ahozko tradizioa ■ Oroimen hutsuneak ■ Dialektoen ezaugarriak ○ Eredu epikoa XV-XVI ■ Atherratzeko anderea ■ Milia Lasturkoaren heresia BEREZITASUNAK: - Eredu epikoa: ○ XV-XVI.mendeak ○ - Gudu-gertakariak, buruzagi eta jauntxoen ekintza eta bizigiroa, bandokide edo ahaide zaharren kantuak, heresiak eta erlijiozko kantak. Alderdi politikoa ○ - Garaiko kronikatzak ■ - Atherratzeko anderea → Zuberoko kantaren aldaera ezberdinak bildu dira. ■ XVI.medeko katoliko eta protestanteen arteko borroka. ■ Protagonista: Charles jauna 50 urteko alarguna ■ 17 urteko neska batekin ezkondu ■ Charles Mauleko gazteluaren agintaria ■ Protestanteak agertzean alde eta gero Otsagin herbesteratua ■ -Milia Lasturgoaren heresia: XV.mendeko emakume bertso-kantarien adibidea. Gerrak azteru zituen,\nXIV-XV mendeetatik zetozen XVI.ean idatzitako kanta hauek. ○ - Eredu epiko-lirikoa: XVII. mendekoak (gehienak) ○ Kontaera dramadunak, elkarrizketekin kontatuak. ○ Pertsonak, lekuak eta datak orokorrak dira → ezin dira kronika bat bezala konsideratu. ○ Lirika denboraren eta lekuzehaztasunen gainetik dago. ○ - Arrosa zurriaren azpian, Brodatzen ari nintzela, Goizean goiz, Peru gurea... ○ ○ ○ ○ ○\n- Eredu lirikoa: XVIII.mendekoak Herri poesian ugariena eta onena Lirika hutsa bihurtu da → sinbolopean eta elkarrizketak Gaia: amodioa eta gehienak Ipar Euskal Herrian -Intxauspeko alaba, Txori erresiñula\nBeste ezaugarri batzuk koplen ezaugarrietan ikusi dezakegunak: - Nauturaren aipamenak - Errepikapenak - Anaforak - Sinboloak (maite edo gorroto dena izendatzeko) Eresiak: ■ Libelo sutsuak (eresia txarrak) debekatu, Bizkaiko Foru Zaharrean ■ Elizari edo botere publikoei kritika zorrotzak eta salaketak egiten zituztelako gutxi mantendu dira. ■ Abeslariak beti emakumeak\n● TESTUINGURU HISTORIKOA ● Berpizkunde garaia ○ XVI. mendean ○ Gizarte hierarkizatua hautsi→ gizakiaren birbalorazioa eta arrazoia aurkitu ■ Gizakiaren birbalorazioa (antropozentrismoa) ■ Arrazoia ( zentzu kritikoa eta esperimentazioa) → gizaki egiten gaituena ● Arrazoia gaizki egiten gaituena dela uste dute ○ Erreferentziatzat natura hartu ■ Antzinako ohituretara jo ;Greziako eta Erromako jakinduria zabaldu behar dela pentsatuko dutelako ■ Erdi aroko baloreak ukatu, eta antzinate klasikoko baloreetan oinarritu. ■ Teknologia berrien erabilera→ Gutenberg inprenta → liburuen demokratizazioa → alfabetazioa gutxitu ■ Ondorioz → ahozkotasunaren galera ● Kultura ○ Europan gertaturiko mugimendu garrantzitsurna: Ernazimientua\n■ Zekulako susperraldia eragin: ● Zientzian : Leonardo Da Vinci, Galileo Galilei ● Artea eta Kulturan: Migel Angel, Boticcelli ● Hizkuntzetan: tokian tokiko hizkuntza indartu→ herria bere hizkuntan eskolatzeko beharra sortu ○ - Euskal gizartea : herri xeheak zientzia eta letren atea itxita → eliz-gizonek eta aitonen seme- alabek bai. ● Filosofia ○ Humanismoa bultzatu → Jainkoa existitzen dela ez dute ukatuko, baina arrazoietatik abiatuko dira. Horrek guztiak kritika bultzatu zuen eta Bibliarekiko kezkak bideratu zituen. ○ Berpizkunde edo arrazonamendu garai ● Erlijioa ○ Protestantismoa ○ Joana Abretekoa (Nafarroako erregina): protestante bihurtu, boterea zuenez Biblia protestantea euskaratzea eskatu zuen. ○ Martin Luther King → Protestantismoaren lehen urratsak eman ■ Katolizismoaren dogma eta Aita Santuaren primatua kritikatuz ■ + ● -Euskal Herrian ○ Ez zen protestantismorik eman → baina nafarroako erreginak, Joana Albretekoak, protestantismoaren tesiak onartu zituen, eta ondorioz→ BIBLIA euskararatu ( protestantismoak tokiko hizkuntza beharrazi) ● Erlijio borrokak ○ 1512 : Gaztelako erregeak, Nafarroako Erresuma konkistatu eta → Albretarren dinastiak Nafarroa Beherera alde egin. ● Literatura ○ Lehen euskarazko liburua 1545.urtean inprimatu Bordelen. Linguae Vascorum Primitiae - Bernard Etxepare ○ Joanes Leizarraga : 3 lan erlijioso itzuli Joana Abrete erreginaren aginduz ■ Protestantismoaren ideiak ○ Atsotitz eta errefrau bildumak ● Politika ○ Gaztelako erregeak→ Nafarroako erresuma konkistatu ■ Albretarren dinastiak→ Nafarroa Behera alde ○ Monarkiak indarrean→ estatu eredua hasi ○ Joanna albretekoa erregina ● Teknologia ○ Gutenberg-ek→ Inprenta ■ Liburuen ugalketa ■ Sistema errazagoa ■ Alfabetizazioa bultzatu ■ Ahozkotasunaren galera BERNARD ETXEPARE\n● Euskaraz idatzi zuen ezagutzen den lehen idazlea ● 1475ean jaio Sarrasketan (Donibane Garazi ondoan) ● Ehierarteko erretore bilakaturik, badirudi Biarnon espetxaratua izan zela ○ Arrazoia ez dago garbi ○ Izan daitek, Nafarroako gerran Gaztelako erregearen alde agertu zelako, beamondarren eta agramondarren kontra\n● 1545 : Linguae Vascurum Primitiae ○ Gutxienez bi edizio, baina ale bakarra gorde izan da ○ Badirudi, Bordeleko argitatzaile laguna zuela eta honek bultzatu zuen lehen saio hau egitera. ○ Lanaren helburua: erlijioa lantzea, soastea, gozatzea eta kantatzea zen ○ Liburua ■ Egitura ● Hitzaurrea ● Erlijioari buruzko bi bertso → ``Doctrina Christitana´´, ``Hamar mananmenduyac´´\n● Maitasunari buruzko 11 bertso→ ``Amorosen gaztiguya´´, Esconduyen koplak´´, ``Amorosen partizia´´...\n● Bertso autobiografiko bat → ``Mossen Bernat Echeparere Cantuya´´ ● Euskararen gozarrea egiten duten 2 bertso→ ``Contrapas´´. ``Sautrela´´ ■ 28 orrialde, behe nafarreraz idatzita. Ez dio jarraitzen Ernazimenduko ideiei, ahozko\nliteratura gertuago dago eta. ■ Neurketa: 4/4//4/3 neurria maiz erabili ■ Hizkera : Garaziko Geroko literatura guztia erlijioaz kutsaturik.\n1548-1605 Larreako dorrearen jauna (Araba, gure mugan) Oñatiar jatorriko familiako kidea 2004 Madrilgo Antigoaleko denda batean Borja Aginagalde dokumentalistak aurkitu. ○ Dianea eta koplak ■ Hego Euskal Herriko dokumenturik zaharrena. ■ Artzain nobela ■ 1567 ■ 102 orrialde ■ 45 kopla ● 9 gazteleraz ■ Los siete libors de Dianea liburuaren jarraipena → Jorge de Montemayor ● Pertsonaien izen berak, aldaketa txikiekin ■ Arabako eta bizkaiako euskalkia5 ■ Gipuzkuako Foru Aldundian\n■ Lau bertso lerrotakoak eta ahoskidetasuna mantendu ■ Gaia: maitasuna JOANNES LEIZARRAGA\nLapurdi 1506-1601 Apaiz katolikoa Higanot bihurtu Itaun berriaren itzulpena egin zuen, dotrina zabaldu ahal izateko. Itzulitako lanak: 1571 Arroxela ○ Jesus Christ Gure Jaunaren Testamentu Berria ○ Kalendrera → itzulpen erlijiosoa ○ ABC edo Christinoen Instructionea → itzulpen erlijiosoa Landuak, laguntzaileak behar izan zaituen Helburua: erreforma sustatzea eta hedatzea. Hizkuntza: hizkera bateratua (denok ulertzeko modukoa) ○ Oinarri lapurtera hartu, beste euskalki batzuk tartekatu Arazoak ortografia eta hizkeran Mailegutza orokorra egin latinetik, terminilogia kultua eta erlijiozkoa inguruko hizkuntzetatik hartuz. Euskara prosan erabiltzen lehenena. Testamentu berria: ○ Vulgatik itzulita ○ .Zati batzuk itzuli gabe ■ Nafarroako erreginarentzako gomendiozko karta (hitzaurrea) ■ Heuscalduney (euskara eta euskalkiaren arteko arazoak) → hainbat hizkuntza elkarrekin nahastuta. ■ Hiztegi bat (amaieran) ○ Hizkuntza → Lapurtera (gehien) ○ Zuberera eta behe-nafarrerako isladak. ○ Euskaldun guztiontzat ulergarria. ○ Asmoa → Jainkoaren hitza ulertzea eta zabaltzea. ABC: ○ Liburu praktikoagoa, itzulpen erlijiosoa. Liburu protestantea. ○ Protestantismoa egiten duen jendeari eta Jaungoikoa zerbitzatu nahi dutenentzat zuzendua. ○ Aholkuak (liburuaren sarreran eta liburuan zehar) ■ Gehiago praktikatu ■ Ikasi beharrak hasieratik ondo irakurri ■ Ondo ahoskatu ○ Asmoa → Jaungoikoa zerbitzatzeko zer egin behar den ikastea. ○ “Iesus Krist gure iaunaren orationea” Kalendrera ○ Itzulpen erlijiosoa duen egutegi bat. ○ Gaiak: jaiak, ilargia…zeintzuk ziren erakustea. ○ Helburua → herritarren bizimodua erlijioaren esanen barruan mantentzea. ○ Bere asmoa → Erlijioari dagokienez jendeak egun bakoitzean zer egin behar duen jakitea (jai eguna, santuen eguna…)\n○ “Urtheaz eta haren partez” ○ “Urtharrilla” ERREFRAU BILDUMAK ● ESTEBAN DE GARIBAY - 1533. urtean jaio Arrasaten, eta bertan bizi izan zen. - Ikasketak: Oñatiko unibertsitatean, Gasteizen eta, azkenik, Santo Domingo de la Calzadan. - Latina eta grekoa ikasi eta letrak landu. - Erregearen kronista izan zen. - 1599: Madrilen hil Gaia: - Monarkia espainiarra osatzen zuten erreinu guztien historia. - Ondoren beste lan bat argitaratu: Ilustraciones Genealógicas. Lan hau Grandezas de España. Noticias de los títulos y casas ilustres lanaren atal bat zen (ez zen argitaratu). - Garybairen errefrauak - Bi errefrau bilduma (37 errefrau) - Julio de Urquijok, Los refranes de Garibay bere lanean, bi kolekzioen berrargitalpena eta iruzkina egin. - Bizkaieraz idatzirik, gipuzkerako eraginarekin: Tartetik sartzen dituen erromantze edo baladak (“Oñetako lur au jabilt ikara”, “Milia Lastur”...), Oihenarten liburuko errefrauak eta Liburutegi Nazionalekoak. Azken horiek gipuzkerako eraginarekin (agian XVII. mendean kopiatu zituena gipuzkoarra zelako).\nEtxepare, Leizarra eta abarreko informazioa!


Zer da edamea eta zer propietate ditu? | Consumer\nLekale honi buruzko guztia kontatuko dizugu: ekialdeko sukaldaritza ekonomiko, osasungarri eta aberatseko aperitibo tradizionala, hainbat modutan presta dezakezuna\nAsiako jatetxe gehienetan aurki daitezkeen soja berdeko zorro luze horiei edamames deitzen zaie. Aperitibo tradizional hau, ekialdeko sukaldaritzan hain garrantzitsua dena, ezagun egin da azken urteotan, oso zapore atsegina duelako. Segur aski jatetxe edo supermerkatu batean ere ikusi dituzu. Zein da bere nutrizio balioa? Zein da etorkizuneko snack horren sekretua? Artikulu honetan azalduko dizugu.\nEdamame-k, hitzez hitz, “babarruna edo adar-babarrunak” esan nahi du. Leguminoso gazte eta berdea da biltzen denean; beraz, leuna eta krematsua da, eta ez dago zurrun edo gogor, soja-hazi heldu gehienak bezala. Edamameak zorro barruan edo oskolik gabe aurki ditzakegu. Oso erraza da edozein supermerkatutan izoztuta aurkitzea, eta prezioa nahiko merkea da.\nEdamame ez da lekadun berria: bere historia XIII. mendekoa da. “Edamamea Japonian agertu zen lehen aldiz, Nichiren Shônin santu budistak tenpluan utzi zuen edameagatik ikasle bati eskerrak emateko oharra idatzi zuenean”, azaldu du Naiz Center ikerketa batean, soja-elikagaiei, haien industria-erabilerei eta historiari buruzko informazio espezializatuan.\nIkerketa horretan bertan ziurtatzen da edamamearen booma erabat lotuta dagoela sushiaren, sakearen eta Kalifornian 80ko hamarkadan sortu zen garagardo japoniarraren ospe handiarekin. “Hasteko, James Clavellen eleberrian oinarritutako Shogun telesail ezagunak interes handia sortu zuen Japoniako kultura tradizionalean estatubatuarren artean. Estatu Batuetako jatetxe japoniarrek edamame doan ematen zuten, garagardoarekin”, dio argitalpenak.\nZein dira edamearen propietateak?\n“Katilu batekin (85 gramo, gutxi gorabehera), elikagai horrek 76 kcal ematen ditu, 7,9 gramoko landare-proteina eta 6,1 gramoko karbohidratoak (karbohidratoak) ditu, eta 4,18 gramoko lipido-ekarpen txikia (koipeak)”, dio Nestor Padilla nutrizionista klinikoak. Lekadun guztiek bezala, elikagai hori zuntz ugaria da, eta horrek gure dieta erraztu dezake.\nGure gorputzarentzako onurak\nElikagai horrek lagundu edo hobetu egiten du sistema gastrointestinala, digestio ona sustatuz, eta odolean glukosa-maila murrizten du. Gainera, “karbohidrato ugari duenez, energia asko ematen dio gorputzari, eta landare-proteina iturri ona da eta asetasuna areagotzen du”, dio Padillak.\nBere eragin antioxidatzailea dela eta, edamamamamamameak erradikal askeen (zelulen zahartzea) errotik kentzea sustatzen du, eta ona da sistema immunologikoarentzat, kobre eta zink ugari ematen baititu, gorputza indartzen laguntzen duten mineralak, dio nutrizionistak. Edamameek C bitamina, B3 bitamina, potasioa, kaltzioa, magnesioa eta burdina dituzte; beraz, egokia da osteoporosia eta artritisa saihesteko. Gainera, egokia da eritasun zeliakoa dutenentzat eta diabetesa dutenentzat.\nHala ere, elikagai hori “kontraindikatuta dago hipotiroidismoa duten pazienteetan, tiroxina hormona kentzearen ondorioz (hormona horrek garrantzi handia du pisuaren, gorputz-tenperaturaren eta muskulu-indarraren erregulazioan), eta tiroide-guruinak sortzen du”, dio Padillak.\nNola jaten dira eta nola prestatzen dira?\nNutrizionistak azaltzen duenez, leguminoso guztiek bezala, haien funtsezko prestaketa modu irakinean eta batez ere espeziekin onduta egingo litzateke, modurik naturalenean dastatzeko.\nEdameak hainbat modutan kozinatu daitezke: egosita, lurrunetan edo oliotan salteatuta.\nModurik errazena da edamame freskoa edo izoztua gatzez irakiten dagoen ur-eltze batean sartzea eta 5-8 minutuz egostea, zure gustura egon arte. Azkenean, zorroak ur hotzetan murgildu eta ontzi batean zerbitza ditzakezu. Ontzi horretan gatz eta piperbeltz gehiago bota dezakezu.\nLurrunetan prestatzeko, bota ur-hatz bat edo bi eltzean, itxaron irakin arte, eta jarri edameak ontzi batean (metalezko edo lurrun-erretiluan), eltzearen gainean. Ondoren, 5-10 minutuz utzi. Hala, edameak oso samurrak eta mamitsuak izatea lortuko duzu.\nEgosi ondoren oliba-oliotan salteatuz ere prestatzen dira. Jarri kolokalo egosi eta lehorrak zartaginean olioa su ertain edo altuan botata. Soja-saltsa edo ostra-saltsa erants dezakezu. Eta ukitu mina emateko, nahierara bota dezakezu.\nEdamames samurrak erraz ateratzen dira zorrotik. Oskolik gabe daudenez, egokiak dira zopa, entsalada eta arrozei eransteko, eta ukitu freskoa emango diete otorduei.\nHala ere, Padillak gogorarazten duenez, “ez da ahaztu behar elikagai baten propietateek funtziona dezaten, aditu batek planifikatutako elikadura-plan egokian sartuta egon behar duela, eta elikadura-ohitura onak izan behar dituela, elikagai batek berez ezin baititu sortu gorputzak behar dituen onura eta behar guztiak”.


HAUR ELIKADURA OSASUN JARDUNALDIAK – TTiKLiK!\nHasiera/Elikadura/HAUR ELIKADURA OSASUN JARDUNALDIAK\n3.700 1 minute read\nPasa den larunbatean, urriak 29n, HAUR ELIKADURA OSASUN JARDUNALDIAK izan genituen Beasaingo Igartzako Jauregian.\nBertan, elikadura osasuntsu arloan adituak diren 4 izarrekin gozatzeko aukera izan genuen.\nHasteko, Yolanda Garciak, edoskitze inguruko haurren elikaduraz hitz egin zigun.\nBularra uztea beharrezkoa da?\nElikadura osagarriaren garrantzia.\nDenek behar berdinak dituzte?\nNola lortu barazkiak jaten hastea?\nOndo elikatuta egongo da?\nElikagai berriak sartzera goazen etapak garrantzi handia du haurraren garapenean, bertan ezartzen bait ditugu bizitza guztirako elikadura oinarriak. Kontuan izan behar da ordea, haurra ez dela pertsona txiki bat, bere ezaugarri fisiologiko eta maduratiboak desberdinak direla.\nHitzaldian zehar nola eta noiz hasi azaldu zigun, ze elikagai erabili behar diren eta zein ez dauden gomendatuta. Etapa hau osasunez eta pozik pasatu ahal izateko klabeak eskaini zizkigun.\nGoiza bukatzeko Olga Cuevas-ek Nola elikatu behar dira etxeko txikienak? hitzaldia eskaini zigun.\n2-3 urterekin elikadura osagarriarekin bukatu eta elikadura normala egiten hasten gara. Adin honetatik aurrera (arazorik ez badago) haurrak beste edozein helduk bezala jan behar du. Haurraren garapen fisiko eta mentala ona izan dadin, elikadura osoa, nahikoa eta kalitate onekoa izan behar da.\nOMS-ek dioen bezala “Dieta ez-osasuntsuak dakartzan arazoak haurtzaroan hasten dira eta bizitza osoan zehar pilatzen doaz”. Hori OMSek dio, azterketa zientifikoek eta baita ere gure senak ere.\nKalte egiten dien hori saihestu.\nZer jan behar duten:\nZer eta ze kantitate.\nZer eta zenbat edan behar duten.\nMitoa edo errealitatea. Esnekiak beharrezkoak dira…. gosaria de eguneko otordurik garrantzitsuena..\nNoiz izan flexibleak, tentaldiak nola ekidin.\nBazkaltzeko atsedenaldia egin eta gero Jesus Sanchis eta Lucia Redondo-ren txanda iritsi zen. Biek elkarrekin ‘BAKTERIEN INDARRA: haurraren osasun eta gaixotasunean elikadura’ hitzaldia eskaini ziguten. Elikadura osasuntsu baten oinarriak azaldu eta gure hesteak osasuntsuago nola eduki erakutsi ziguten.\nNuria Renau-k prestatu zigun merienda eta show cooking-a gozatu eta gero (ikusi ERREZETA HEMEN) gure lau gonbidatuekin mahai ingurua izan genuen, bertan ikusleen zalantza eta galderak erantzun zituzten.\nMila esker egun polit hau gurekin pasa zenuten guztiei!\nIgartzako jauregia Jesus Sanchis Lucía Redondo Cuevas Nuria Renau Olga Cuevas Yolanda Garcia\nSUKALDARITZA MAKROBIOTIKO IKASTAROAK


Astigarragak haurren marrazkiak bilduko ditu - Noticias de Gipuzkoa\nAstigarragak haurren marrazkiak bilduko ditu\nErribera kultur etxe berria inauguratzen denean, konfinamenduko lanekin erakusketa bat egingo da\nAstigarraga – Astigarragako Udalak, Herri Eskolarekin lankidetzan, proposamen bat zabaldu die herriko haur guztiei: itxialdi garaian egindako artelanak aurkez ditzatela, ondoren, Erribera kultur etxea inaugura-tzen denean, erakusketa batean jartzeko.\nUdalak ostegunean egingo du lehen bilketa bat bi ordutegitan: 12.00etatik 13.30era eta 16.00etatik 17.30era. Marrazkiak Erribera kultur etxeko sarrera nagusira, Kontxa Etxeberria plazara, eraman beharko dira.\nUdaletik jakinarazi dutenez, datozen hilabeteetan beste bilketa bat egingo da.\n"Asko dira aste hauetan sormena eta imaginazioa artelanen bidez garatu dutenak; egunotan horren adibide diren zenbait marrazki eta eskulan ikusi ditugu etxeetan, leihoetan eta balkoietan", adierazi dute udaletxetik eta horiekin guztiekin erakusketa erraldoi bat egin nahi dute.\nBazkidetza txartelak berritze aukera Alegian.


Txisteka-Mistekak 30 urte • ZUZEU\n“1986an, Euskal Herriko gasolindegietako kasete saltokietara begiratu eta ttak! Euskarazko txiste kasete batzuk zeuden salgai!”, irakurri dugu asteon umoreari bidea ematen dion Katxonderstan atarian.\n“Txisteka-Misteka zuten izena, eta dozenaka euskarazko txiste zituzten. Euskarazko lehenengo txiste kaseteak izan ziren. Guztira, lau argitaratu zituzten”; arrakasta izan ei zuten-eta.\nOrain Interneten libre jarri dituzte, jaitsi edo on line entzuteko moduan.\nTxisteka-Mistekari buruz hitz egiteko eta 80ko hamarkadan euskarazko txisteen bueltan sortutako ekimenei buruz hitz egiteko, egitasmoan parte hartutako Kike Amonarriz elkarrizketatu dute Oiartzun Irratian Mirari Martiarenak eta Martin Kittok.\nHemen duzu elkarrizketa:\n“Txiste afariak, Txisteka-Miskeka kaseteen grabazioak, txiste lehiaketak, Txiskola, euskarazko umorea… Horiek guztiak eta gehiago izan ditugu hizpide Kikerekin, eta Joxe Ramon Galarraga (Txisteka-Mistekako beste txiste kontalaria) eta Jexux Peñagarinako ere izan ditugu gurean”, diote elkarrizketatzaileek.\n1986an, Kike Amonarriz eta Joxe Ramon Galarraga jendaurrean jarri eta txisteak kontatu eta grabatu zituzten -kasetetan entzuten diren barre algarak publikoarenak dira!-. Ildo beretik plazaratutako bi kaseteen arrakastaren ondoren, hirugarren bat argitaratu zuten 1987an eta, Guillermo Segurolaren laguntzarekin, baita laugarren eta azken bat ere, 1989an.\nAzpian dituzue lan bakoitzaren bina txiste…\n#txistekamisteka30urte traola erabiltzen ari dira twitter-en efemeridea oroitzeko.\neuskara, Kike Amonarriz, Txisteka-Misteka, umorea\nZer duzu buruan “Txisteka-Mistekak 30 urte”-ri buruz\nMartin Kitto 2016-06-28 10:15\nEskerrik asko zabaltzeagatik! Estimatuta dago!


Martxoaren 8an, emakume langileok, planto! - sindicato ESK sindikatua\n2019 otsailak 28\nOngizatea eta aberastasuna sortzeko beharrezko jarduera guztiak lana dira, ordaindutakoak izan ala ez. Hala ere, heteropatriarkatua, kapitalismoarekin elkartasun hobeezinean, lan produktiboa ugalketa lanetik eta zaintza lanetatik bereizten saiatzen da azken hauei gizarte eta ekonomia aitorpen txiki edo hutsaren parekoa emanez. Ugalketari eta zaintzari atxikitako haiek, gehienak emakumezkoek doan egiten ditugunak, dira sistemak ikusezin egin eta balorez galarazten dituenak. Nahiz eta hauek derrigorrezkoak izan bizitzari iraunarazteko.\nLanaren sexu banaketak geruza guztiei eragiten die eta botere harremanen bidez eratzen da. Hau, produkzio eremuan ere ematen da. Ordaindutako emakumezkoen lanetan guk eskubide gutxiago, lan baldintza okerragoak, soldata txikiagoak eta aitorpen txikiagoak ditugu.\nGreba feministak motibazio politikoa du, zeharkako greba da, hau da, emakumeak* iristen diren tokiraino iristen dena. Ez zaizkigu azaleko aldaketak interesatzen eta ez gara konformatzen emakumeen* % 1-ari zuzendutako hobekuntzekin. Beirazko sabaiekin bezala zoru irristakor eta ezegonkorrekin amaitu nahi dugu. Berriketa eta berbaldi hutsekin aspertuta gaude, aldaketak nahi ditugu eta orain eta horregatik, ESK sindikatutik, sindikalgintzan gure aldarrikapenak ditugu. Martxoaren 9an ez dugu inolako aitzakiarik onartuko.\nLan guztien ekonomia eta gizarte aitorpena.\nEnplegu duinak. Lanaldi partzialen eta behin-behinekotasunaren inposaketarik ez.\nSoldata desberdintasunarekin amaitzeko neurri eraginkorrak.\nPribatizazioak lehengoratu daitezela eta gehien batean emakumez osatuta dauden sektoreetako azpikontratazioekin amaitu dadila.\nEmakumeok* gure lan eskubideak betetzea eta negoziazio kolektiborako beharrezko erremintaz hornitzea nahi dugu.\nEtxeko lana aitortu dadila balorea, aberastasuna eta gizarte ongizatea ematen duen jarduera ekonomiko gisa. Sektore honetako kontratazioeta botere publikoa esku har dezala lan baldintza duinetan egiten dela bermatzeko eta langileen lanosasuna ziurtatzeko.\nBarne etxe-langilearen figura desagertzea. Lan baldintza onartezin eta ohiz kanpokoak dira.\nBizitza kalitatea ziurtatuko duten lanaldiak; adiskidetzeko neurri eraginkorrak pertsonal bizitza eta lan-bizitza bateratzea ahalbideratzeko eta benetako gizarte erantzunkidetasuna.\nPentsio duinak, emakumeentzat* ere gutxienez 1080€!\nMenpekotasuna zaindu eta menpekotasunari erantzuteko berezko sistema publikoa: gizarte zerbitzu publikoak, doakoak eta unibertsalak! Pribatizazioari ez!\nLan harremanen berezko markoa aitortu eta gizarte babesa.


Nola erabili kutxazain automatiko bat modu seguruan? 6 aholku | Consumer\nNola erabili kutxazain automatiko bat modu seguruan? 6 aholku\nDirua segurtasunez ateratzeak barruko kutxazain automatiko bat hautatzea eta ez zaintzea eskatzen du\narabera: Asteartea, 2016ko urriaren 18a\nIrudia: Sascha Kohlmann\nKutxazain automatikoak erosoak dira eta eguneko edozein ordutan erabil daitezke. Baina, aldi berean, arriskuak dituzte, besteak beste, lapurreta baten biktima izatea edo kutxazainak txartela irentsi izana. Hona hemen sei aholku kutxazain autopneumatikoa segurtasunez erabiltzeko, inor ez dagoela zainduz, gakoak estaliz eta arazoak izanez gero azkar jokatuz.\nKutxazain automatiko batean egiten den eragiketarik ohikoenetako bat dirua ateratzea da. Eta mugimendu horrek arriskuren bat eragiten du, edozein gorabehera desatsegini aurrea hartzeko beharrezko segurtasun-neurriak hartzen ez badira, adibidez, lapurreta baten biktima. Kutxazain automatikoa modu seguruan erabiltzeko gakoak hauek dira.\n1. Dirua modu seguruan atera: ingurunea zaindu\nDirua kendu aurretik, agertokiaren errepasoa egin behar da kutxazainaren inguruan. Pertsona ezezagunen edozein susmoren edo jokabideren aurrean, eragiketari uko egitea eta seguruagoa den beste gailu batera jotzea komeni da. Alde horretatik, ez da dirurik atera behar gauez eta jende asko ibiltzen den eremuetan, batez ere turistikoenetan.\n2. Barne-kutxazainak aukeratzea\nBeti seguruagoa izango da bankuaren barruan dauden kutxazain automatikoak hautatzea, kalearen oinean daudenak baino lehen. Gainera, banku-gailu hau dagoen egonaldia ixteko baliabidea izango da beti, eta eragiketa modu pribatuan eta segurtasun-neurri gehiagorekin egingo da.\n3. Pasahitzak txartelaren ondoan ez eramatea\nKutxazain automatiko bat erabiltzeko, bankuak emandako gakoa behar da. Oso gomendagarria da buruz ikastea edo, gutxienez, kreditu- edo zordunketa-txartelen ondoan ez egotea. Mugimendu horietan edozein deskuidarik ez bada, desatsegin bat baino gehiago sor dezake, eta oso garestia da.\n4. Txartela baliogabetzea\nErabiltzaileek hiru saiakera dituzte zenbaki sekretua kutxazainean sartzeko. Saiakera guztietan huts egiten badute, egiaztatu egingo dute gailu automatikoek “plastikoa” irensten dutela. Egoera horren aurrean, sukurtsalarekin harremanetan jarri eta intzidentzia jakinarazi beharko da. Baliogabetu egin daiteke, eta ezaugarri bereko beste batekin konpondu aste baten inguruan, baina beste gako batekin.\n5. Lagunduta joan\nEskudirua kreditu edo zordunketa txartel bakoitzean baimendutako zenbateko handiengatik erretiratzen denean, oso gomendagarria izango da beste pertsona batekin joatea. Neurri horren bidez, besteren diruko lagunek ez dute gaiztakeriarik egingo. Izan ere, lagun batekin askoz zailagoa izango da bere asmoak betetzea.\n6. Ez erakutsi gakoak\nDirua ateratzeko prozesuak minutu gutxi batzuk irauten du, baina beste pertsona batzuek behatzeko adina denbora da. Horregatik, txartelaren gakoak sartzen diren bakoitzean, eskuz edo beste tresna batekin tapatu behar dira, lapurrek jarritako gailu batetik kopiatu ezin izateko.\nKontu korrontearen saldoa berrikusi\nKutxazain automatikoetan edo txartela lapurtzean egindako eragiketetan akatsen bat gertatuz gero, berehala jakinarazi behar da. Horretarako, beharrezkoa izango da bankuko zein txartelaren jaulkitzailearen telefonoak idaztea. Kontua da gertatutakoa lehenbailehen jakinaraztea eta txartela deuseztatzea, kontu korrontearen saldoa inork ez erabiltzeko.\nSegurtasun-neurri osagarri gisa, oso komenigarria izango da ordenagailura edo mugikorrera joatea kontu korrontearen laburpena inork urratu ez duela egiaztatzeko. Azken mugimenduak errepasatzea da, horietan edozein anormaltasunen berri emateko. Zerbait arraroa ikusten bada, ahalik eta denbora laburrenean jakinarazi behar zaio bankuari, pertsona bat txartelen giltzarririk ez lortzeko estrategia baita. Aurrea hartzea izango da arazo horren konponbideetako bat.\nbankuak diru kutxazain automatikoak


Hemen zaude: Justizia > Epaitegiko lantalde psikosoziala > Lantaldearen eginkizunak\nEpaitegiko lantalde psikosozialek arazo psikologiko eta sozialei buruzko edo familia nahiz hezkuntza-arloko arazoei buruzko peritu-txostenak egiten dituzte organo judizialek eta fiskalek eskatzen dizkietenean, eta txosten horiek epaiketetan defendatzen dituzte. Bereziki, familia-arloko eta adingabeen zigor-arloko jurisdikzioetatik eratorritako auzietan parte hartzen dute.\nFamilia-arloko jurisdikzioaren arloan, epaileek ELPren txostenak eskatzen dituzte dibortzioetan, gurasoen banantzeetan, adin txikikoak babesteko prozeduretan, etab. Txosten horien bidez adingabeei eragiten dieten neurrien inguruan haien interesak hobeto babes daitezen aholkuak ematen dituzte; horrez gain elkarbizitzarako ordezko moduei (zaintza eta babespea), komunikaziorako sistemei eta bizi ez den gurasoarekin eduki beharreko egonaldiei buruzko aholkuak ere ematen dituzte.\nAdingabeen zigor-arloko jurisdikzioari dagokion eta adingabeen erantzukizun penala arautzen duen urtarrilaren 12ko 5/2000 Lege Organikoaren arabera, Epaitegiko Lantalde Psikosozialak adingabekoaren hurrengo egoerak ebaluatuko ditu: delitu den egitateetan inplikatutako adingabeen egoera pertsonala, soziala, familia artekoa eta hezkuntza arlokoa eta egoera horiei erantzuteko zehaztutako neurriak. Era berean ELPa Legeak aurreikusten dituen bitartekotza judizialeko programak ezartzeaz arduratzen da.\nEpaitegiko Lantalde Psikosozialaren beste egitekoen artean dago norbanakoei-adingabeei eta kalteberak diren pertsonei-arakatzeetan eta deklarazioak hartzean zigor-arloko prozeduretako instrukzioetan, etab. laguntza judiziala ematea.


Foru Aldundiak inposatuta, egunero 200 autobus Etxebarriko kaletatik | La Voz del Pueblo – LVP Etxebarri\n← Etxebarri ere «Zuztarretik Ahora» proiektuan\nLa Diputación impone a nuestro municipio el paso de 200 autobuses diarios →\nForu Aldundiak inposatuta, egunero 200 autobus Etxebarriko kaletatik\nKomunikabideen bitartez lehenengo eta gure udal ordezkarien bitartez ondoren jakin dugu, Bizkaiko Foru Aldundiko Herri Lan eta Garraio Sailak landutako garraio publikoaren berrantolaketa prozesuaren barruan, Galdakako lantzadera gure Udalerriko metro geltokira heltzea erabaki dela.\nHorren aurrean, gure ordezkariak aurretiaz informatuak izan ez direlarik eta 2012ko maiatzean aurkeztutako aurreproiektuan jasotzen ere ez zelarik, gure desadostasun osoa eta haserrea agertu nahi dugu, Etxebarriren aurrean hain era ilunean jardun izanagatik, talde agintariek beste erakundeekiko eta bere auzotarrekiko harremanetan elkarrizketa eta informazioa lehenesten duten herriaren aurrean hain zuzen ere\nLantzadera Etxebarriko metro geltokira hel dadin galdakaoztarren nahiaren jakitun gara, ulertzen dugu, politikariek euren nahierara jokatuta, lantzaderak metro geltokitik 400 metrotara gelditzen baitziren, gerora oraindik ere urrunago eroan zutelarik.\nEz da galdakaoztarrenganako elkartasun falta, elkartasuna sobera erakutsi zuen Etxebarriko herriak 5 urte luzez jasandako Basauriko lantzaderarekin. Orduan ere, era ilun berdinean inposatu zen gure herria erdiz-erdi zeharkatzen zuen Basauri-Etxebarri lantzadera zerbitzua. Behintzat, lantzadera zerbitzu horrek iraungitze data zeukan, Metroa Basaurira heltzeko lanak hasiak baitziren. Oraingo honetan hori ere ez.\n2011gn urtean Foru Aldundiaren (EAJ) aginduz, Eusko Jaurlaritzak (PSE) Galdakao-Metro Etxebarri lantzadera abian jarri zuen egunean bertan geldiarazi zuen Ertzaintzak, erabiltzaileak jaitsaraziaz, eta Galdakao-Basauri lantzadera ezarri zuen. Zergatik egiten du atzera orain Foru Aldundiak (EAJ), lehenago galarazi zuen Etxebarrirako ibilbide berbera ezarri nahi duelarik?\nOrain entzungor egiten dute, baina Foru Aldundiak berak eskatutako txosten baten arabera, nahikoa da espaloietan obra txikiak egitea autobusak Arizeko metro geltokira hel daitezen. Konponbide horrek egingarri izaten jarraitzen du.\nZentzuzkoa al da garaiotan, Etxebarrira 10 minuturo heltzen den linea bat? Etxebarritik egunero ia 200 autobus igarotzea jasan behar al dugu, horrek ekarriko lukeen zarata, kutsadura eta herritarrentzako arriskuarekin?\nZentzuzkoa al da lantzadera abian jartzea, oraindik ere Bizkaiko Garraio Partzuergoak Metro linea 5 onartu ere egin ez duenean? Noiz arte jasan behar izango dugu lantzadera hori?\nGure taldea ez dator batere bat inposaketa horrekin, eta horregatik Bizkaiko Foru Aldundiari galdegiten dio Bizkaibus 3932 Linea (Galdakaoko lantzadera) proiektua berbidera dezan eta ibilbidea, denbora eta dirua aurrezte aldera irtenbiderik logikoena ezar dezan, galdakaoztarrak Arizeko metro geltokira hurbilduaz.\nGure ikuspegiarekin ados bazaude eta informazio zabalagoa jaso nahi baduzu, hurrengo datan egingo dugun batzarrera deitzen dizugu:\nAzaroaren 13an, asteazkena, 20:00etan CIMEko 2gn solairuan


Mugaz gaindiko fluxu ekonomikoak: analisia, identifikazioa, ezagutza.\nHasiera \_ Mugaz gaindiko fluxu ekonomikoak\nJarduera honen helburua mugaz gaindiko fluxu ekonomiko indartsuenak eta eremu geografikotik kanpo geratzen diren jarduerak identifikatzea da, hiru lurraldeetako RIS3en konbergentzietan oinarrituta, ikuspegi bateratu eta homogeneo bat osatuz, COMET’pluseko jarduerek bertan identifikatutako interes bateratuei erantzun diezaieten.\nIldo horretan, honako azpi-ekintza hauek garatzen dira:\nMugaz gaindiko espazioaren lehiakortasuna indartzeko eskualde-apustuak aztertzea; analisi hori ekonomiaren hazkundea sustatzeko hiru lurraldeek partekatzen dituzten konbergentzia eta berrikuntza erronkak non dauden ulertzeko abiapuntutzat hartuz eta lurralde-lehiakortasunaren funtsezko faktore gisa mugaz gaindiko lankidetzan oinarrituz.\nAzterketa hori ORKESTRAK gaztelaniaz, euskaraz, ingelesez eta frantsesez egindako argitalpen batean jaso da.\nMugaz gaindiko fluxu ekonomikoen analisia\nLehentasunezko lau espezializazio eremuetan arreta jarriz:\nLurralde bakoitzarentzat interesgarriak diren mugaz gaindiko fluxuak (erosketak eta salmentak, besteak beste) aztertzea da asmoa. Analisi horri esker, intentsitate handieneko fluxuek intereseko eremuetan duten jokaera aztertu ahal izango da eta mugaz gaindiko eremutik irteten diren fluxu ekonomikoak zeintzuk diren nabarmenduko da.\nBere lehen batzorde estrategikoan, Euroeskualdeko hiru gobernuek sektore konbergenteak eta RIS3etan ondorioztatutako lehentasunezko lau espezializazio eremuak definitu zituzten. COMPET’plus proiektuak eremu horietan jardungo du mugaz gaindi:\nElektro-mugikortasuna, arlo elektrikoan zein hidrogenoan\nICC: industria-aplikazioetarako animazio birtualeko lankidetza-ildoa\nJarduera berritzaileak identifikatzea\nFluxu ekonomikoen analisia burutu ondoren kate-maila berritzaile indartsuak nahiz defizitarioak dituzten jarduerak identifikatzea da zeregin honen asmoa. Helburua jarduera estrategikoak osatzeko eragile ekonomikoekin lan egitea da, berrikuntza eta negozio aukerak identifikatuz. Beste lurralde batzuetan ezarritako salerosketa-fluxuak atzerriratzeko proiektuen eta irtenbideen azterketa ere egingo da.\nEzagutza transferitzeko saioak\nEkintza garatzen den bitartean, proiektuaren barruan sinergiak bultzatu nahi dira esparru teorikoaren eta garapen praktikoaren artean. Horrela, barne-saio batzuk aurreikusten dira (bazkideen artekoak), proiektuan erabakigarriak diren zenbait alderdiri buruzko gogoeta teorikoa errazteko: RIS3, Balio-kateen sorrera, Ekintzailetasuna eta enpresa traktoreak eta Berrikuntza plataformak.\nLehentasunezko lau espezializazio eremu\nBerrikuntza eta negozio aukerak\nFluxu ekonomikoak aztertu ondoren, kate-maila berritzaile indartsuak zein defizitarioak dituzten jarduerak identifikatzea da zeregin honen asmoa.\nSartu Berrikuntza Plataformara